title: 2009/743/KE: Deċiżjoni tal-Kunsill tal- 24 ta’ Settembru 2009 li taħtar membru supplenti Taljan fil-Kumitat tar-Reġjuni

text:
               9.10.2009

               MT

               Il-Ġurnal Uffiċjali tal-Unjoni Ewropea

               L 265/38

         DEĊIŻJONI TAL-KUNSILL
   tal-24 ta’ Settembru 2009
   li taħtar membru supplenti Taljan fil-Kumitat tar-Reġjuni
   (2009/743/KE)
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 263 tiegħu,
   Wara li kkunsidra l-proposta mill-Gvern Taljan,
   Billi:

               (1)

               Fl-24 ta’ Jannar 2006, il-Kunsill adotta d-Deċiżjoni 2006/116/KE li taħtar il-membri u l-membri supplenti fil-Kumitat tar-Reġjuni għall-perijodu mis-26 ta’ Jannar 2006 sal-25 ta’ Jannar 2010 (1).

               (2)

               Konsegwentement għat-tmiem tal-mandat tas-Sur Flavio DELBONO, sar vakanti siġġu ta’ membru supplenti fil-Kumitat tar-Reġjuni.

         IDDEĊIEDA KIF ĠEJ:
   Artikolu 1
   Hija b’dan maħtura membru supplenti fil-Kumitat tar-Reġjuni għall-bqija tal-mandat attwali, jiġifieri sal-25 ta’ Jannar 2010:
   Is-Sinjura Maria Giuseppina MUZZARELLI, Vice Presidente della Regione Emilia Romagna.
   Artikolu 2
   Din id-Deċiżjoni għandha jkollha effett fid-data tal-adozzjoni tagħha.

      Magħmul fi Brussell, l-24 ta’ Settembru 2009.

            Għall-Kunsill

            Il-President

         M. OLOFSSON

      (1)  ĠU L 56, 25.2.2006, p. 75.


title: Deċiżjoni tal-Kunsill tad- 19 ta' Novembru 2004 li temenda d-dikjarazzjoni mill-Komunità Ewropea dwar l-eżerċizzju ta' kompetenza u drittijiet tal-vot preżentata lill-Kummissjoni Ġenerali tas-Sajd għall-Mediterran

text:
               7.6.2006

               MT

               Il-Ġurnal Uffiċjali ta’ l-Unjoni Ewropea

               223

         DEĊIŻJONI TAL-KUNSILL
   tad-19 ta' Novembru 2004
   li temenda d-dikjarazzjoni mill-Komunità Ewropea dwar l-eżerċizzju ta' kompetenza u drittijiet tal-vot preżentata lill-Kummissjoni Ġenerali tas-Sajd għall-Mediterran
   (2004/815/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 37 tiegħu, flimkien ma' l-ewwel sentenza ta’ l-Artikolu 300(2) u ma' l-ewwel subparagrafu tat-tielet paragrafu tiegħu,
   Wara li kkunsidra l-proposta mill-Kummissjoni, (1)

   Wara li kkunsidra l-opinjoni tal-Parlament Ewropew, (2)

   Billi:

               (1)

               Il-Komunità Ewropea hi membru tal-Kummissjoni Ġenerali tas-Sajd għall-Mediterran (GFCM); meta aderiet għal din l-organizzazzjoni, il-Komunità ddepożitat dikjarazzjoni waħda dwar l-eżerċizzju mill-Komunità ta' kompetenza u drittijiet tal-vot (3).

               (2)

               Fil-laqgħa tagħha mit-13 sas-16 ta' Ottubru 1997 il-GFCM adottat l-emendi għat-test tal-ftehim li jistabbilixxi budget awtonomu.

               (3)

               Bid-Deċiżjoni tal-Kunsill tas-17 ta' Lulju 2000 il-Komunità aċċettat l-emenda għall-Ftehim li jistabbilixxi l-Kummissjoni Ġenerali tas-Sajd għall-Mediterran sabiex jiġi stabbilit budget awtonomu għal dik l-organizzazzjoni (1).

               (4)

               L-emendi relattivi għal budget awtonomu daħlu fis-seħħ fid-29 ta' April 2004.

               (5)

               L-implimentazzjoni ta' budget awtonomu għall-GFCM jimplika li l-Komunità ser tipprovdi kontribut finanzjarju għal dak il-budget; minħabba l-volum ta' dan il-kontribut jeħtieġ li tiġi adottata d-dikjarazzjoni ta' kompetenza u drittijiet tal-vot depożitata fil-ħin ta' l-adeżjoni tal-Komunità mal-GFCM,

         IDDEĊIEDA KIF ĠEJ:
   Artikolu uniku
   1.   Il-Komunità Ewropea għandha temenda d-dikjarazzjoni waħda ta' kompetenza u drittijiet tal-vot preżentata lill-Kummissjoni Ġenerali tas-Sajd għall-Mediterran meta taderixxi għal din l-organizzazzjoni, li għandha tiġi mibdula bid-dikjarazzjoni mill-Komunità Ewropea dwar l-eżerċizzju ta' kompetenza u drittijiet tal-vot skond l-Artikolu II(6) tal-Ftehim tal-GFCM kontenut fl-Anness ma' din id-Deċiżjoni.
   2.   Il-President tal-Kunsill qiegħed hawnhekk jiġi awtorizzat jinnotifika d-dikjarazzjoni emendata mill-Komunità Ewropea lid-Direttur-Ġenerali ta' l-Organizzazzjoni għall-Ikel u l-Agrikoltura.

      Magħmula fi Brussel, nhar id-19 ta' Novembru 2004.

            Għall-Kunsill

            Il-President

         J. P. H. DONNER

      (1)  ĠU C 15, 20.1.1999, p. 13.

      (2)  ĠU C 150, 28.5.1999, p 153.

      (3)  Deċiżjoni tal-Kunsill 98/416/KE tas-16 ta' Ġunju 1998 dwar l-adeżjoni tal-Komunità Ewropea għall-Kummissjoni Ġenerali tas-Sajd għall-Mediterran (ĠU L 190, 4.7.1998 p. 34).

      (1)  ĠU L 197, 3.8.2000, p. 35.

      ANNESS
      Dikjarazzjoni waħda tal-Komunità Ewropea dwar l-eżerċizzju ta' kompetenza u drittijiet tal-vot skond l-Artikolu II (6) tal-Ftehim tal-GFCM
      Din id-dikjarazzjoni tispeċifika l-kompetenza tal-Komunità Ewropea u l-Istati Membri tagħha fi kwistjonijiet koperti mill-Ftehim li jistabbilixxi l-GFCM.
      1.   Kompetenza esklussiva tal-Komunità Ewropea.
      Għal punti fuq l-aġenda li jittrattaw il-konservazzjoni u l-immaniġġar ta' riżorsi ħajjin tal-baħar, il-Komunità Ewropea għandha kompetenza esklussiva u drittijiet tal-vot.
      2.   Kompetenza ta' l-Istati Membri.
      Għal punti fuq l-aġenda li jittrattaw kwistjonijiet ta' organizzazzjoni (kwistjonijiet legali u proċedurali), l-Istati Membri tal-Komunità Ewropea għandhom kompetenza u drittijiet tal-vot.
      3.   Kompetenza maqsuma.

                  (a)

                  Għal punti fuq l-aġenda li jittrattaw statistika u akwakultura, il-kompetenza tiġi maqsuma bejn il-Komunità Ewropea u l-Istati Membri tagħha. Il-Komunità Ewropea għandha drittijiet tal-vot.

                  (b)

                  Għal punti fuq l-aġenda li jittrattaw ir-riċerka u l-għajnuna għall-iżvilupp, il-kompetenza tiġi maqsuma bejn il-Komunità Ewropea u l-Istati Membri tagħha. L-Istati Membri għandhom drittijiet tal-vot.

                  (ċ)

                  Għal punti fuq l-aġenda li jittrattaw il-kunsiderazzjoni ta' rapporti u koperazzjoni ma' organizzazzjonijiet oħra, il-kompetenza tiġi maqsuma bejn il-Komunità Ewropea u l-Istati Membri tagħha, skond l-istess prinċipji ta' distribuzzjoni ta' kompetenza bħal dawk stabbiliti f'din id-Dikjarazzjoni.

                  (d)

                  Għal punti fuq l-aġenda li jittrattaw kwistjonijiet tal-budget, il-kompetenza tiġi maqsuma bejn il-Komunità Ewropea u l-Istati Membri tagħha. Il-Komunità Ewropea għandha drittijiet tal-vot.

            Din id-dikjarazzjoni tibdel id-dikjarazzjoni preċedenti ta' l-1 ta' Diċembru 2004 u tapplika għall-laqgħat tal-GFCM kollha sakemm ma ssirx stqarrija speċifika mill-Komunità Ewropea fir-rigward ta' kwalunkwe laqgħa jew punt fuq l-aġenda.
      Jekk tinbidel il-firxa tal-kompetenza maqsuma bejn il-Komunità Ewropea u l-Istati Membri tagħha, din id-dikjarazzjoni għandha tiġi supplimentata jew modifikata.


title: Deċiżjoni tal-Kunsill (PESK) 2017/1560 tal-14 ta' Settembru 2017 li temenda d-Deċiżjoni (PESK) 2016/1693 dwar miżuri restrittivi kontra ISIL (Da'esh) u Al-Qaida, u persuni, gruppi, impriżi u entitajiet assoċjati magħhom

text:
               15.9.2017

               MT

               Il-Ġurnal Uffiċjali tal-Unjoni Ewropea

               L 237/71

         DEĊIŻJONI TAL-KUNSILL (PESK) 2017/1560
   tal-14 ta' Settembru 2017
   li temenda d-Deċiżjoni (PESK) 2016/1693 dwar miżuri restrittivi kontra ISIL (Da'esh) u Al-Qaida, u persuni, gruppi, impriżi u entitajiet assoċjati magħhom
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Wara li kkunsidra d-Deċiżjoni tal-Kunsill (PESK) 2016/1693 tal-20 ta' Settembru 2016 dwar miżuri restrittivi kontra ISIL (Da'esh) u Al-Qaida, u persuni, gruppi, impriżi u entitajiet assoċjati magħhom u li tħassar il-Pożizzjoni Komuni 2002/402/PESK (1),
   Wara li kkunsidra l-proposta tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fl-20 ta' Settembru 2016, il-Kunsill adotta d-Deċiżjoni (PESK) 2016/1693.

               (2)

               Il-miżuri restrittivi msemmija fl-Artikolu 2(2) u l-Artikolu 3(3) u (4) tad-Deċiżjoni (PESK) 2016/1693 japplikaw sat-23 ta' Settembru 2017. Abbażi ta' rieżami ta' dik id-Deċiżjoni, jenħtieġ li l-miżuri restrittivi jiġu estiżi sal-31 ta' Ottubru 2018.

               (3)

               Għaldaqstant, jenħtieġ li d-Deċiżjoni (PESK) 2016/1693 tiġi emendata skont dan,

         ADOTTA DIN ID-DEĊIŻJONI:
   Artikolu 1
   L-Artikolu 6(5) tad-Deċiżjoni (PESK) 2016/1693 huwa sostitwit b'dan li ġej:

      “5.   Il-miżuri msemmija fl-Artikolu 2(2) u l-Artikolu 3(3) u (4) għandhom japplikaw sal-31 ta' Ottubru 2018.”.

   Artikolu 2
   Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, l-14 ta' Settembru 2017.

            Għall-Kunsill

            Il-President

         A. ANVELT

      (1)  ĠU L 255, 21.9.2016, p. 25.


title: 2011/21/UE: Deċiżjoni tal-Bank Ċentrali Ewropew tat- 13 ta’ Diċembru 2010 dwar il-ħlas taż-żieda fil-kapital tal-Bank Ċentrali Ewropew mill-banek ċentrali nazzjonali ta’ Stati Membri li l-munita tagħhom hija l-euro (BĊE/2010/27)

text:
               15.1.2011

               MT

               Il-Ġurnal Uffiċjali tal-Unjoni Ewropea

               L 11/54

         DEĊIŻJONI TAL-BANK ĊENTRALI EWROPEW
   tat-13 ta’ Diċembru 2010
   dwar il-ħlas taż-żieda fil-kapital tal-Bank Ċentrali Ewropew mill-banek ċentrali nazzjonali ta’ Stati Membri li l-munita tagħhom hija l-euro
   (BĊE/2010/27)
   (2011/21/UE)
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra l-Istatut tas-Sistema Ewropea ta’ Banek Ċentrali u tal-Bank Ċentrali Ewropew (iktar ‘il quddiem l-‘Istatut tas-SEBĊ’), u b’mod partikolari l-Artikolu 28.3 tiegħu,
   Billi:

               (1)

               Id-Deċiżjoni BĊE/2008/24 tat-12 ta’ Diċembru 2008 li tistabbilixxi l-miżuri meħtieġa għall-ħlas tal-kapital tal-BĊE mill-banek ċentrali nazzjonali parteċipanti (1) ddeterminat kif u sa liema grad il-banek ċentrali nazzjonali (BĊNi) tal-Istati Membri li l-valuta tagħhom hija l-euro kellhom obbligu li jħallsu l-kapital tal-Bank Ċentrali Ewropew (BĊE) fl-1 ta’ Jannar 2009.

               (2)

               Skont l-Artikolu 1 tad-Deċiżjoni BĊE/2010/26 tat-13 ta’ Diċembru 2010 dwar iż-żieda tal-kapital tal-Bank Ċentrali Ewropew (2) il-kapital tal-BĊE ġie miżjud b’EUR 5 000 miljun minn EUR 5 760 652 402,58 għal EUR 10 760 652 402,58 b’effett mid-29 ta’ Diċembru 2010.

               (3)

               Id-Deċiżjoni BĊE/2008/23 tat-12 ta’ Diċembru 2008 dwar l-ishma ta’ persentaġġ tal-banek ċentrali nazzjonali fl-iskema għas-sottoskrizzjoni tal-kapital tal-Bank Ċentrali Ewropew (3) tistabbilixxi l-iskema għas-sottoskrizzjoni għall-kapital tal-BĊE b’mod konformi mal-Artikolu 29.3 tal-Istatut tas-SEBĊ u tistabbilixxi b’effett mill-1 ta’ Jannar 2009 il-peżaturi mogħtija lil kull BĊN fl-iskema kapitali (iktar ‘il quddiem il-‘peżaturi tal-iskema kapitali’).

               (4)

               Skont l-Artikolu 28.3 tal-Istatut tas-SEBĊ, il-Kunsill Governattiv, waqt li jaġixxi bil-maġġoranza kkwalifikata pprovduta fl-Artikolu 10.3 tal-Istatut tas-SEBĊ, għandu l-kompetenza li jiddetermina l-grad sa fejn u l-forma li biha għandu jitħallas il-kapital.

               (5)

               Skont l-Artikolu 1 tad-Deċiżjoni tal-Kunsill tat-13 ta’ Lulju 2010 f’konformità mal-Artikolu 140(2) tat-Trattat dwar l-adozzjoni tal-euro fl-Estonja fl-1 ta’ Jannar 2011 (4), l-Estonja tissodisfa l-kundizzjonijiet meħtieġa għall-adozzjoni tal-euro u d-deroga mogħtija lilha taħt l-Artikolu 4 tal-Att ta’ Adeżjoni tal-2003 (5) għandha tiġi abrogata b’effett mill-1 ta’ Jannar 2011.

               (6)

               B’mod konformi mad-Deċiżjoni BĊE/2010/34 tal-21 ta’ Diċembru 2010 dwar il-ħlas tal-kapital, it-trasferiment ta’ assi ta’ riżervi barranin u kontribuzzjonijiet mill-Eesti Pank lejn ir-riżervi u l-provvedimenti tal-Bank Ċentrali Ewropew (6), l-Eesti Pank għandu l-obbligu li jħallas is-sehem li jifdal tas-sottoskrizzjoni tiegħu għall-kapital tal-BĊE b’effett mill-1 ta’ Jannar 2011, waqt li tittieħed f’kunsiderazzjoni ż-żieda fil-kapital tal-BĊE b’effett mid-29 ta’ Diċembru 2010 u l-forma kif għandu jitħallas il-kapital.

         ADOTTA DIN ID-DEĊIŻJONI:
   Artikolu 1
   Grad u forma ta’ kapital sottoskritt u mħallas
   1.   Meta jitqiesu l-peżaturi tal-iskema kapitali stabbiliti fl-Artikolu 2 tad-Deċiżjoni BĊE/2008/23 u ż-żieda fil-kapital tal-BĊE b’mod konformi mal-Artikolu 1 tad-Deċiżjoni BĊE/2010/26, kull BĊN għandu jkollu kapital sottoskritt totali tal-ammont muri ħdejn ismu fit-tabella li ġejja:

               BĊN

               EUR

               Nationale Bank van België/Banque Nationale de Belgique

               261 010 384,68

               Deutsche Bundesbank

               2 037 777 027,43

               Banc Ceannais na hÉireann/Central Bank of Ireland

               119 518 566,24

               Bank of Greece

               211 436 059,06

               Banco de España

               893 564 575,51

               Banque de France

               1 530 293 899,48

               Banca d’Italia

               1 344 715 688,14

               Central Bank of Cyprus

               14 731 333,14

               Banque centrale du Lussemburgu

               18 798 859,75

               Bank Ċentrali ta’ Malta

               6 800 732,32

               De Nederlandsche Bank

               429 156 339,12

               Oesterreichische Nationalbank

               208 939 587,70

               Banco de Portugal

               188 354 459,65

               Banka Slovenije

               35 381 025,10

               Národná banka Slovenska

               74 614 363,76

               Suomen Pankki

               134 927 820,48

         2.   Kull BĊN għandu jħallas l-ammont addizzjonali muri ħdejn ismu fit-tabella li ġejja:

               BĊN

               EUR

               Nationale Bank van België/Banque Nationale de Belgique

               121 280 000

               Deutsche Bundesbank

               946 865 000

               Banc Ceannais na hÉireann/Central Bank of Ireland

               55 535 000

               Bank of Greece

               98 245 000

               Banco de España

               415 200 000

               Banque de France

               711 060 000

               Banca d’Italia

               624 830 000

               Central Bank of Cyprus

               6 845 000

               Banque centrale du Lussemburgu

               8 735 000

               Bank Ċentrali ta’ Malta

               3 160 000

               De Nederlandsche Bank

               199 410 000

               Oesterreichische Nationalbank

               97 085 000

               Banco de Portugal

               87 520 000

               Banka Slovenije

               16 440 000

               Národná banka Slovenska

               34 670 000

               Suomen Pankki

               62 695 000

         3.   Il-BĊNi għandhom iħallsu lill-BĊE l-ammonti speċifikati fil-paragrafu 2 permezz ta’ trasferiment separat bis-sistema Trans-European Automated Real-time Gross settlement Express Transfer (TARGET2).
   4.   Kull BĊN għandu jħallas is-sehem kapitali miżjud tiegħu fi tliet pagamenti annwali ugwali. L-ewwel pagament għandu jsir fid-29 ta’ Diċembru 2010, u l-pagamenti ta’ wara għandhom jitħallsu jumejn tan-negozju qabel l-aħħar jum operattiv ta’ TARGET2 ghas-sentejn ta’ wara.
   Artikolu 2
   Dħul fis-seħħ
   Din id-Deċiżjoni għandha tidħol fis-seħħ fid-29 ta’ Diċembru 2010.

      Magħmul fi Frankfurt am Main, it-13 ta’ Diċembru 2010.

            Il-President tal-BĊE

         Jean-Claude TRICHET

      (1)  ĠU L 21, 24.1.2009, p. 69.

      (2)  Ara paġna 53 ta’ dan il-Ġurnal Uffiċjali.

      (3)  ĠU L 21, 24.1.2009, p. 66.

      (4)  ĠU L 196, 28.7.2010, p. 24.

      (5)  Att li jikkonċerna l-adeżjoni tar-Repubblika Ċeka, ir-Repubblika tal-Estonja, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, ir-Repubblika tal-Ungerija, ir-Repubblika ta’ Malta, ir-Repubblika tal-Polonja, ir-Repubblika tas-Slovenja u r-Repubblika tas-Slovakja u l-aġġustamenti għat-Trattati li fuqhom hija bbażata l-Unjoni Ewropea (ĠU L 236, 23.9.2003, p. 33).

      (6)  Ara paġna 58 ta’ dan il-Ġurnal Uffiċjali.


title: Id-Deċiżjoni tal-Kunsill tal-25 ta’ Ġunju 1996 dwar l-implimentazzjoni ta’ programm ta’ azzjoni tal-Komunità biex tissaħħaħ il-kompetittività ta’ l-industrija Ewropea

text:
Avviż Legali Importanti

|

31996D0413

Official Journal L 167 , 06/07/1996 P. 0055 - 0057

		Id-Deċiżjoni tal-Kunsilltal-25 ta’ Ġunju 1996dwar l-implimentazzjoni ta’ programm ta’ azzjoni tal-Komunità biex tissaħħaħ il-kompetittività ta’ l-industrija Ewropea(96/413/KE)IL-KUNSILL TA’ L-UNJONI EWROPEA,Wara li kkunsidra it-Trattat li jistabbilixxi il-Komunità Ewropea, u b’mod partikolari l-Artikolu 130(3) tiegħu,Waqt li kkunsidra l-proposta mill-Kummissjoni,Wara li kkunsidra l-opinjoni tal-Parlament Ewropew [1],Wara li kkunsidra l-opinjoni tal-Kumitat Ekonomiku u Soċjali [2],Wara li kkonsidra l-opinjoni tal-Kumitat tar-Reġjuni [3],(1) Billi il-kapijiet ta’ l-Istat jew il-Gvern, li ltaqgħu bħala l-Kunsill Ewropew fl-10 u fil-11 ta’ Diċembru 1993 fi Brussel, ikkonfermaw il-White Paper ‘Tkabbir, kompetittività u impiegi’ bħat-termini tar-referenza għall-azzjonijiet mill-Unjoni Ewropea u l-Istati Membri tagħha, b’appoġġ għal approġġ lejn l-iżvilupp ta’ l-industrija bbażat fuq kompetittività globali, fattur li jiġġenera t-tkabbir u l-impiegi;(2) Billi fit-22 ta’ April 1994 il-Kunsill adotta konklużjonijiet biex tittejjeb il-kompetittività ta’ l-industrija Ewropea, bbażata fuq l-imsemmija White Paper;(3) Billi, fuq il-bażi tal-komunikazzjoni tal-Kummisjoni ta’ Settembru 1994, il-Kunsill adotta r-resoluzzjoni tal-21 ta’ Novembru 1994 [4] fuq it-tisħiħ tal-kompetittività ta’ l-industija tal-Komunità, li b’mod partikolari enfasizzat li industrija innovattiva kompetittiva fil-Komunità hija prerekwiżit għal tkabbir ekonomiku dejjiemi u l-ħolqien ta’ mpiegi ġodda; billi il-kondizzjonijiet ta’ qafas għall-kompetittività u kompetizzjoni għandhom jittejbu sabiex l-Unjoni Ewropea tibqa’ post attraenti għall-kummerċ li jwassal għall-ħolqien ta’ ditti ġodda u impjiegi ġodda;(4) Billi fl-10 ta’ Ottubru 1994 il-Kunsill adotta riżoluzjoni li tappoġġa l-programm integrat tal-Kummisjoni favur l-intrapriżi żgħar u ta’ daqs medju u tas-setturi ta’ l-artiġġjanat;(5) Billi il-Kunsill Ewropew ta’ Cannes tas-26 u 27 ta’ Ġunju 1995 laqa’ b’interess kbir ir-rapport tal-Grupp Konsultattiv dwar il-Kompetittività (Grupp Ciampi);(6) Billi fid-29 ta’ Ġunju 1995 il-Parlament Ewropew adotta ir-risoluzzjoni fuq il-komunikazzjoni tal-Kummisjoni dwar il-politika ta’ kompetittività industrijali għall-Unjoni Ewropea;(7) Billi l-produzzjoni industrijali u s-servizzi jikkumplimentaw b’mod dejjem jikber lil xulxin; billi, konsegwentament, settur kompetittiv industrijali huwa indispensabbli sabiex jisfrutta b’mod sħiħ il-possibilitajiet tal-ħolqien ta’ l-impjiegi fis-settur tas-servizzi;(8) Billi s-swieq interni fl-enerġija u it-telekomminikazzjoni għandhom jitlestew bil-ħsieb tat-tisħiħ rapidu tal-kompetittività ta’ dan is-settur ta’ l-industrija b’mod ġenerali;(9) Billi l-koeżjoni ekonomika u soċjali u il-kompetittività ta’ l-industrija Ewropea huma marbuta fis-sens illi l-industrija kompetittiva Ewropea tista’ tikkontribwixxi għall-koeżjoni u l-koeżjoni tista’ tipprovdi lill-industrija l-benefiċċji ta’ bażi kummerċjali u ġeografika aktar wiesgħa;(10) Billi ż-żamma u t-titjib tal-kompetittività industrijali hija primarjament il-ħidma tal-kummerċ u għandhom ikunu l-Komunità u l-Istati Membri li jassiguraw li l-kondizzjonijiet meħtieġa jipprevalu; billi huwa partikolarment urġenti li l-Komunità u l-Istati Membri, fil-qafas tas-setgħat rispettivi tagħhom, jadottaw miżuri għal dak il-għan;(11) Billi l-għaġġla tal-progress tekniku, l-globalizzazzjoni dejjem tiżdied tas-swieq, l-intensifikazzjoni tal-kompetizzjoni internazzjonali u l-importanza dejjem tikber tal-protezzjoni ta’ l-ambjent jeħtieġu sforzi akbar minn dawk kollha li għandhom responsabbiltà fl-oqsma ekonomiċi, politiċi u soċjali bil-għan li jiġu faċilitati l-aġġustamenti strutturali meħtieġa, inter alia, biex jiżguraw żvillupp sostenibbli u biex jinħolqu mpjiegi ġodda;(12) Billi aktar attenzjoni għall-ħtiġiet tas-suq f’termini ta’ politika ta’ riċerka u l-istabbiliment ta’ soċjetà ta’ l-informazzjoni ikollha influwenza determinanti fuq l-attivitajiet industrijali ta’ l-Unjoni Ewropea;(13) Billi huwa meħtieġ li jiġu evitati id-distorsjonijiet tal-kompetizzjoni u li jkun promoss il-ftuħ ta’ swieq kemm ġewwa u barra l-Komunità;(14) Billi l-iżvilupp tar-riżorsi umani, speċjalment permezz ta’ taħriġ vokazzjonali, jikkostitwixxi aspett essenzjali ta’ l-aġġustamenti strutturali li huma meħtieġa biex tiżdied il-kompetittività industrijali;(15) Billi huwa meħtieġ li jiġu ċċarati l-bażijiet legali għall-miżuri meħuda fl-isfera industijali biex jimplimentaw l-azzjoni mħabbra fil-komunikazzjoni dwar il-politika ta’ kompetittività industrijali għall-Unjoni Ewropea;(16) Billi l-investiment għandu rwol strateġiku fit-tisħiħ tal-kooperazzjoni industrijali li, minħabba l-effett tiegħu li jimmoltiplika, jikkostitwixxi strument ta’ prijorità fl-iżvilupp soċjali u ekonomiku u fl-għaqda bejn in-nazzjoniet,IDDEĊIEDA DAN LI ĠEJ:L-Artikolu 1Il-linji ta’ gwida fil-programm ta’ azzjoni stipulat fl-Anness huma b’dan adottati, biex isaħħu il-kompetittività ta’ l-industrija Ewropea, li hija prerekwiżit għal tkabbir ekonomiku dejjiemi u l-ħolqien ta’ mpiegi ġodda u jikontribwixxi għall-koeżjoni ekonomika u soċjali; il-programm għandu l-miri li ġejjin:(a) li jimmodernizza r-rwol industrijali ta’ l-awtoritajiet pubbliċi bil-għan li jiġi eliminat xkiel legali u amministrattiv żejjed fuq l-intrapriżi, b’mod partikolari l-intapriżi żgħar u ta’ daqs medju;(b) biex tiġi assigurata kompetizzjoni bla tfixkil kemm interna kif ukoll esterna għall-Komunità;(ċ) biex tissaħħaħ il-kooperazzjoni ndustrijali;(d) biex tippromwovi fatturi ntanġibbli ta’ kompetittività.L-Artikolu 2Kull sena il-Kummisjoni għandha tibgħat lill-Parlament Ewropew, lill-Kunsill, lill-Kumitat Ekonomiku u Soċjali u lill-Kumitat tar-Reġjuni rapport li jevalwa r-riżultati miksuba flimkien ma’proposti xierqa, fejn meħtieġ,.Magħmul fil-Lussemburgu, fil-25 ta’ Frar 1996.Għall-KunsillIl-PresidentM. Pinto[1] ĠU C 308, ta’ l-20.11.1995, p. 470.[2] ĠU C 39, tat-12.2.1996, p. 1.[3] ĠU C 100, tat-2.4.1996, p. 14.[4] ĠU C 343, tas-6.12.1994, p. 1.--------------------------------------------------L-ANNESSPROGRAMM TA’AZZJONI GĦAT-TISĦIĦ TAL-KOMPETITTIVITÀ INDUSTRIJALI TA’ L-UNJONI EWROPEALinji ta’ gwida prinċipali1. L-implimentazzjoni ta’ l-inizjattivi mħabbra fil-Komunikazzjoni dwar il-politika tal-kompetittività industijali għall-Unjoni Ewropea fl-oqsma ta’:- investimenti intanġibbli,- l-kooperazzjoni ndustrijali,- aspetti industrijali tal-kompetizzjoni,- l-immodernizzar tar-rwol ta’ l-awtoritajiet pubbliċi.2. L-iffaċilitar ta’ l-emerġenza ta’ soċjetà li titgħallem, prinċipalment bil-promozzjoni ta’ taħriġ kontinwu.3. L-iżvilupp ta’ kooperazzjoni ndustrijali fid-dawl ta’ sitwazzjoni partikulari f’pajjiżi fl-:- Ewropa Ċentrali u tal-Lvant, l-Istati Baltici u il-pajjiżi CIS,- il-Mediterran u l-Amerika Latina,- l-Asja,- l-ACP u n-nofs inhar ta’ l-Afrika.4. It-tisħiħ u l-approfondiment tar-relazzjon bejn l-Unjoni Ewropea u l-Istati Uniti, prinċipalment permezz ta’ appoġġ għad-Djalogu Trans-Atlantiku tal-Kummerċ.5. It-twaqqif b’kollaborazzjoni tal-kumitat kompetenti għall-politika kummerċjali, ma’ l-amministrazzjonijiet nazzjonali u ma’ l-industrija, ta’ database dwar l-ostakoli li jiffaċċaw kumpanniji Ewropej f’pajjiżi terzi, suq b’suq.6. L-eżami tal-kwistjoni tar-rilokazzjoni ta’ l-industrija u s-servizzi u rapport fuq ir-riżultati lid- Diretturi Ġenerali ta’ l-Industrija.7. Titjib fil-funzjonament tas-suq intern, b’mod partikolari bil-għan li jitħaffef il-proċess ta’ l-istandardizzazzjoni u biex jissaħħu l-isforzi għall-koordinazzjoni ta’ inizjattivi nazzjonali biex jgħinu lill-kumpaniji li jifaċċaw ostakoli fil-kummerċ fl-Unjoni Ewropea.8. L-eżami u titjib tal-komplementarjetà bejn l-attivitajiet industrijali u s-servizzi relatati.9. Rapport ta’ kull sena dwar l-iżvilupp tal-kompetittività ta’ l-industrija Ewropea, bażat b’mod partikolari fuq l-informazzjoni miksuba għall-Panorama ta’ l-Industrija Ewropea.10. Progress reports regolari lid-Direttorati Ġenerali ta’ l-Industrija dwar il-progress ta’ dan il-programm ta’azzjoni u dwar aġġustamenti possibbli għall-programm għas-snin li jiġu wara.--------------------------------------------------


title: 2011/814/PESK: Deċiżjoni tal-Kumitat Politiku u ta’ Sigurtà EUTM Somalia/2/2011 tas- 6 ta’ Diċembru 2011 dwar l-istabbiliment tal-Kumitat ta’ Kontributuri għall-missjoni militari tal-Unjoni Ewropea biex tikkontribwixxi għat-taħriġ tal-forzi tas-sigurtà tas-Somalja (EUTM Somalia)

text:
               7.12.2011

               MT

               Il-Ġurnal Uffiċjali tal-Unjoni Ewropea

               L 324/34

         DEĊIŻJONITAL-KUMITAT POLITIKU U TA’ SIGURTÀ EUTM SOMALIA/2/2011
   tas-6 ta’ Diċembru 2011
   dwar l-istabbiliment tal-Kumitat ta’ Kontributuri għall-missjoni militari tal-Unjoni Ewropea biex tikkontribwixxi għat-taħriġ tal-forzi tas-sigurtà tas-Somalja (EUTM Somalia)
   (2011/814/PESK)
   IL-KUMITAT POLITIKU U TA’ SIGURTÀ,
   Wara li kkunsidra t-Trattat dwar l-Unjoni Ewropea, u b’mod partikolari t-tielet subparagrafu tal-Artikolu 38 tiegħu,
   Wara li kkunsidra d-Deċiżjoni tal-Kunsill 2010/96/PESK tal-15 ta’ Frar 2010 dwar missjoni militari tal-Unjoni Ewropea biex tikkontribwixxi għat-taħriġ tal-forzi tas-sigurtà tas-Somalja (1) (EUTM Somalia) u b’mod partikolari l-Artikolu 8(5) tagħha,
   Billi:

               (1)

               Skont l-Artikolu 8(5) tad-Deċiżjoni tal-Kunsill 2010/96/PESK, il-Kunsill awtorizza lill-Kumitat Politiku u ta’ Sigurtà (KPS) sabiex jieħu deċiżjonijiet rilevanti għall-istabbiliment ta’ Kumitat ta’ Kontributuri (KtK) għal EUTM Somalia.

               (2)

               Il-Konklużjonijiet tal-Kunsill Ewropew ta’ Nizza tas-7, it-8 u d-9 ta’ Diċembru 2000 u dawk ta’ Brussell tal-24 u l-25 ta’ Ottubru 2002 stabbilixxew l-arranġamenti għall-parteċipazzjoni ta’ Stati terzi f’operazzjonijiet ta’ maniġġar ta’ kriżijiet u fl-istabbiliment ta’ KtK.

               (3)

               Il-KtK ser ikollu rwol ċentrali fil-ġestjoni ta’ kuljum ta’ EUTM Somalia. Huwa ser ikun il-forum prinċipali fejn l-Istati li qed jagħtu kontribut kollettivament jindirizzaw kwistjonijiet relatati mal-użu tal-forzi tagħhom fil-missjoni. Il-KPS, li jeżerċita l-kontroll politiku u d-direzzjoni strateġika tal-missjoni, ser iqis il-fehmiet espressi mill-KtK.

               (4)

               Skont l-Artikolu 5 tal-Protokoll (Nru 22) dwar il-pożizzjoni tad-Danimarka anness għat-Trattat dwar l-Unjoni Ewropea u għat-Trattat dwar il-Funzjonament tal-Unjoni Ewropea, id-Danimarka ma tieħux sehem fl-elaborazzjoni u l-implimentazzjoni ta’ deċiżjonijiet u azzjonijiet tal-Unjoni li għandhom implikazzjonijiet ta’ difiża. Id-Danimarka, għalhekk, ma tieħux sehem fl-implimentazzjoni ta’ din id-Deċiżjoni u fil-finanzjament ta’ EUTM Somalia,

         ADOTTA DIN ID-DEĊIŻJONI:
   Artikolu 1
   Stabbiliment u termini ta’ referenza
   Huwa b’dan stabbilit Kumitat ta’ Kontributuri (KtK) għall-missjoni militari tal-Unjoni Eworpea biex tikkontribwixxi għat-taħriġ tal-forzi tas-sigurtà tas-Somalja (EUTM Somalia). It-termini ta’ referenza tiegħu huma stabbiliti fil-Konklużjonijiet tal-Kunsill Ewropew ta’ Nizza tas-7, it-8 u d-9 ta’ Diċembru 2000 u dawk ta’ Brussell tal-24 u l-25 ta’ Ottubru 2002.
   Artikolu 2
   Kompożizzjoni
   1.   Il-membri tal-KtK għandhom ikunu kif ġej:

               —

               rappreżentanti tal-Istati Membri kollha, u

               —

               rappreżentanti tal-Istati terzi parteċipanti fil-missjoni u li jipprovdu kontributi militari sinifikattivi, kif imsemmi fl-Anness,

         2.   Il-Kmandant tal-Missjoni tal-UE, jew ir-rappreżentant tiegħu jew tagħha, id-Direttur Ġenerali tal-Persunal Militari tal-Unjoni Ewropea, jew ir-rappreżentant tiegħu jew tagħha, u r-rappreżentanti tal-Kummissjoni għandhom jattendu għal-laqgħat tal-KtK.
   3.   Jistgħu jiġu mistiedna terzi persuni għal partijiet rilevanti tad-diskussjoni, skont il-każ.
   Artikolu 3
   Presidenza
   Il-KtK għandu jiġi ppresedut mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà jew mir-rappreżentant tiegħu jew tagħha f’konsultazzjoni mill-qrib mal-President tal-Kumitat Militari tal-Unjoni Ewropea (CEUMC) jew ir-rappreżentant tiegħu jew tagħha.
   Artikolu 4
   Laqgħat
   1.   Il-KtK għandu jitlaqqa’ mill-President fuq bażi regolari. Meta ċ-ċirkostanzi jitolbu dan, jistgħu jissejħu laqgħat ta’ emerġenza fuq inizjattiva tal-President, jew fuq talba ta’ membru.
   2.   Il-President għandu jiċċirkola minn qabel aġenda proviżorja u dokumenti relatati mal-laqgħa. Għandu jiġi ċċirkolat sommarju tal-laqgħa wara kull laqgħa.
   Artikolu 5
   Proċedura
   1.   Mingħajr preġudizzju għall-paragrafu 3 u għall-kompetenzi tal-KPS u għar-responsabbiltajiet tal-Kmandant tal-Missjoni tal-UE,

               —

               għandha tkun meħtieġa l-unanimità tar-rappreżentanti tal-Istati li jikkontribwixxu għall-missjoni sabiex il-KtK jieħu deċiżjonijiet dwar il-ġestjoni ta’ kuljum tal-missjoni,

               —

               għandha tkun meħtieġa l-unanimità tal-membri tal-KtK sabiex il-KtK jagħmel rakkomandazzjonijiet dwar aġġustamenti possibbli għall-ippjanar operattiv, inklużi aġġustamenti possibbli għall-objettivi.

         L-astensjoni ta’ membru tal-KtK m’għandhiex tipprekludi l-unanimità.
   2.   Il-President għandu jistabbilixxi li l-maġġoranza tar-rappreżentanti tal-Istati intitolati li jieħdu sehem fil-deliberazzjonijiet tkun preżenti.
   3.   Il-kwistjonijiet proċedurali kollha għandhom jiġu riżolti b’maġġoranza sempliċi tal-membri tal-KtK preżenti fil-laqgħa.
   4.   Id-Danimarka m’għandha tieħu sehem f’ebda deċiżjoni tal-KtK.
   Artikolu 6
   Kunfidenzjalità
   1.   Skont id-Deċiżjoni tal-Kunsill 2011/292/UE tal-31 ta’ Marzu 2011 dwar ir-regoli ta’ sigurtà għall-protezzjoni ta’ informazzjoni klassifikata tal-UE (2), ir-regoli ta’ sigurtà tal-Kunsill għandhom japplikaw għal-laqgħat u l-proċedimenti tal-KtK. B’mod partikolari, ir-rappreżentanti fil-KtK għandhom ikunu fil-pussess ta’ awtorizzazzjoni ta’ sigurtà adegwata.
   2.   Id-deliberazzjonijiet fil-KtK għandhom ikunu koperti bl-obbligu ta’ segretezza professjonali, dment li l-KtK ma jiddeċidix unanimament mod ieħor.
   Artikolu 7
   Dħul fis-seħħ
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, is-6 ta’ Diċembru 2011.

            Għall-Kumitat Politiku u ta’ Sigurtà

            Il-President

         O. SKOOG

      (1)  ĠU L 44, 19.2.2010, p. 16.

      (2)  ĠU L 141, 27.5.2011, p. 17.

      ANNESS

         Lista tal-Istat(i) terz(i) msemmi(jin) fl-artikolu 2(1), it-tieni inċiż

                  —

                  Serbja


title: 2013/100/UE: Deċiżjoni tal-Kunsill tal- 10 ta’ Mejju 2012 dwar l-iffirmar, f’isem l-Unjoni, u l-applikazzjoni provviżorja, tal-Ftehim bejn l-Unjoni Ewropea u l-Gvern tar-Repubblika Demokratika Soċjalista tas-Sri Lanka dwar ċerti aspetti tas-servizzi tal-ajru

text:
               22.2.2013

               MT

               Il-Ġurnal Uffiċjali tal-Unjoni Ewropea

               L 49/1

         DEĊIŻJONI TAL-KUNSILL
   tal-10 ta’ Mejju 2012
   dwar l-iffirmar, f’isem l-Unjoni, u l-applikazzjoni provviżorja, tal-Ftehim bejn l-Unjoni Ewropea u l-Gvern tar-Repubblika Demokratika Soċjalista tas-Sri Lanka dwar ċerti aspetti tas-servizzi tal-ajru
   (2013/100/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-funzjonament tal-Unjoni Ewropea, u b’mod partikolari l-Artikolu 100(2), flimkien mal-Artikolu 218(5) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Bid-Deċiżjoni tiegħu tal-5 ta’ Ġunju 2003, il-Kunsill awtorizza lill-Kummissjoni sabiex tiftaħ negozjati ma’ pajjiżi terzi dwar is-sostituzzjoni ta’ ċerti dispożizzjonijiet fil-ftehimiet bilaterali eżistenti bi ftehim fil-livell tal-Unjoni,

               (2)

               F’isem l-Unjoni, il-Kummissjoni nnegozjat Ftehim mal-Gvern tar-Repubblika Demokratika Soċjalista tas-Sri Lanka dwar ċerti aspetti tas-servizzi tal-ajru (“il-Ftehim”) skont il-mekkaniżmi u d-direttivi fl-Anness għad-Deċiżjoni tal-Kunsill tal-5 ta’ Ġunju 2003.

               (3)

               Il-Ftehim għandu jiġi ffirmat u applikat fuq bażi provviżorja, sakemm jitlestew il-proċeduri għall-konklużjoni tiegħu,

         ADOTTA DIN ID-DEĊIŻJONI:
   Artikolu 1
   L-iffirmar tal-Ftehim bejn l-Unjoni Ewropea u l-Gvern tar-Repubblika Demokratika Soċjalista tas-Sri Lanka dwar ċerti aspetti tas-servizzi tal-ajru huwa b’dan awtorizzat f’isem l-Unjoni, soġġett għall-konklużjoni tal-imsemmi Ftehim.
   It-test tal-Ftehim huwa mehmuż ma’ din id-Deċiżjoni.
   Artikolu 2
   Il-President huwa b’dan awtorizzat biex jaħtar il-persuna/i bis-setgħa li jiffirma l-Ftehim f’isem l-Unjoni.
   Artikolu 3
   Sakemm jidħol fis-seħħ, il-Ftehim għandu jiġi applikat fuq bażi provviżorja, skont l-Artikolu 7(2) tal-Ftehim, mid-data tal-iffirmar tiegħu (1).
   Artikolu 4
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, l-10 ta’ Mejju 2012.

            Għall-Kunsill

            Il-President

         U. ELBÆK

      (1)  Id-data tal-firma tal-Ftehim ser tiġi ppubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.

      FTEHIM
      bejn l-Unjoni Ewropea u l-Gvern tar-Repubblika Demokratika Soċjalista tas-Sri Lanka dwar ċerti aspetti tas-servizzi tal-ajru
      L-UNJONI EWROPEA,
      (minn hawn ’il quddiem “l-Unjoni”)
      minn naħa, u
      IL-GVERN TAR-REPUBBLIKA DEMOKRATIKA SOĊJALISTA TAS-SRI LANKA,
      (minn hawn ’il quddiem “is-Sri Lanka”),
      min-naħa l-oħra,
      (minn hawn ’il quddiem “il-Partijiet”)
      FILWAQT LI JINNUTAW li ġew konklużi ftehimiet bilaterali dwar is-servizzi tal-ajru bejn diversi Stati Membri tal-Unjoni u s-Sri Lanka.
      FILWAQT LI JAGĦRFU li dispożizzjonijiet tal-ftehim għal servizzi bilaterali tal-ajru bejn Stati Membri tal-Unjoni Ewropea u r-Repubblika Demokratika Soċjalista tas-Sri Lanka, li huma kontra l-liġi tal-Unjoni, iridu jinġiebu f’konformità sħiħa ma’ dawn sabiex tiġi stabbilita bażi legali tajba għas-servizzi tal-ajru bejn l-Unjoni u r-Repubblika Demokratika Soċjalista tas-Sri Lanka u biex tiġi ppreżervata l-kontinwità ta’ dawn is-servizzi tal-ajru,
      FILWAQT LI JINNUTAW li l-Unjoni għandha l-kompetenza esklussiva fir-rigward ta’ bosta aspetti li jistgħu jiġu inklużi fi ftehimiet bilaterali dwar is-servizzi tal-ajru bejn l-Istati Membri tal-Unjoni u pajjiżi terzi,
      FILWAQT LI JINNUTAW li, skont il-liġi tal-Unjoni, it-trasportaturi tal-ajru Komunitarji stabbiliti f’xi wieħed mill-Istati Membri għandhom id-dritt għal aċċess mhux diskriminatorju għar-rotot tal-ajru bejn l-Istati Membri tal-Unjoni u pajjiżi terzi,
      FILWAQT LI KKUNSIDRAW il-ftehimiet bejn l-Unjoni u ċerti pajjiżi terzi li jipprovdu l-possibbiltà għaċ-ċittadini ta’ dawn il-pajjiżi terzi (pajjiżi elenkati fl-Anness 3) li jiksbu d-dritt tas-sjieda fi trasportaturi tal-ajru liċenzjati skont il-liġi tal-Unjoni,
      FILWAQT LI JINNUTAW li, skont il-liġi tal-Unjoni, it-trasportaturi tal-ajru fil-prinċipju ma jistgħux jikkonkludu ftehimiet li jistgħu jaffettwaw il-kummerċ bejn l-Istati Membri tal-Unjoni u li jkollhom bħala l-għan jew l-effett tagħhom li jipprevjenu, jgħawġu jew jirrestrinġu l-kompetizzjoni,
      FILWAQT LI JAGĦRFU li d-dispożizzjonijiet fil-ftehimiet bilaterali dwar is-servizzi tal-ajru konklużi bejn l-Istati Membri tal-Unjoni u s-Sri Lanka li i) jirrikjedu jew jiffavorixxu l-adozzjoni ta’ ftehimiet bejn impriżi, deċiżjonijiet minn assoċjazzjonijiet ta’ impriżi jew prattiki miftiehma li jipprevjenu, jgħawġu jew jirrestrinġu l-kompetizzjoni bejn it-trasportaturi tal-ajru fuq ir-rotot rilevanti; jew (ii) isaħħu l-effetti ta’ kwalunkwe ftehim, deċiżjoni jew prattika miftiehma ta’ dan it-tip; jew iii) jiddelegaw lit-trasportaturi tal-ajru jew lill-operaturi ekonomiċi privati oħra r-responsabbiltà għat-teħid ta’ miżuri li jipprevjenu, jgħawġu jew jirrestrinġu l-kompetizzjoni bejn it-trasportaturi tal-ajru fuq ir-rotot rilevanti jistgħu jrendu r-regoli tal-kompetizzjoni applikabbli għall-impriżi ineffettivi,
      FILWAQT LI JAGĦRFU li fejn Stat Membru jkun ħatar trasportatur tal-ajru li l-kontroll regolatorju tiegħu f’dak li għandu x’jaqsam mas-sorveljanza ta-sigurtà huwa eżerċitat u miżmum minn Stat Membru ieħor, id-drittijiet tas-Sri Lanka skont id-dispożizzjonijiet tas-Sigurtà tal-Ftehim bejn l-Istat Membru li ħatar it-trasportatur u s-Sri Lanka, għandhom japplikaw bl-istess mod fir-rigward ta’ dak l-Istat Membru l-ieħor,
      FILWAQT LI JINNUTAW li l-istrumenti ta’ ftehim bilaterali dwar is-servizzi tal-ajru elenkati fl-Anness 1 huma msejsa fuq il-prinċipju ġenerali li t-trasportaturi tal-ajru maħtura tal-partijiet għandu jkollhom opportunitajiet ġusti u ndaqs fl-operat tas-servizzi maqbula fuq ir-rotot speċifikati,
      FILWAQT LI JINNUTAW li mhuwiex għan ta’ dan il-ftehim li jiżdied il-volum totali ta’ traffiku tal-ajru bejn l-Unjoni u s-Sri Lanka, sabiex jiġi affettwat il-bilanċ bejn trasportaturi tal-ajru tal-Unjoni u trasportaturi tal-ajru tas-Sri Lanka, jew li jiġu nnegozjati emendi għad-dispożizzjonijiet li diġà jeżistu ta’ ftehimiet bilaterali għal servizzi tal-ajru dwar drittijiet tat-traffiku,
      FTIEHMU KIF ĠEJ:
      Artikolu 1
      Dispożizzjonijiet ġenerali
      1.   Għall-finijiet ta’ dan il-Ftehim, l-“Istati Membri” għandha tfisser l-Istati Membri tal-Unjoni Ewropea u t-“Trattati tal-UE” għandha tfisser it-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea.
      2.   Ir-referenzi f’kull wieħed mill-ftehimiet elenkati fl-Anness 1 għaċ-ċittadini tal-Istat Membru li huwa parti minn dak il-ftehim għandhom jinftiehmu bħala referenzi għaċ-ċittadini tal-Istati Membri.
      3.   Ir-referenzi f’kull wieħed mill-ftehimiet elenkati fl-Anness 1 għat-trasportaturi tal-ajru jew għal-linji tal-ajru tal-Istat Membru li huwa parti minn dak il-ftehim għandhom jinftehmu bħala referenzi għat-trasportaturi tal-ajru jew għal-linji tal-ajru maħtura minn dak l-Istat Membru.
      4.   L-għoti ta’ drittijiet tat-traffiku se jkompli jsir permezz ta’ arranġamenti bilaterali.
      Artikolu 2
      Ħatra minn Stat Membru
      1.   Id-dispożizzjonijiet fil-paragrafi 2 u 3 ta’ dan l-Artikolu għandhom jieħdu post id-dispożizzjonijiet korrispondenti fl-artikoli elenkati fl-Anness 2(a) u (b) rispettivament, f’dak li għandu x’jaqsam mal-ħatra tat-trasportaturi tal-ajru mill-Istat Membru kkonċernat, l-awtorizzazzjonijiet u l-permessi tiegħu mogħtija mis-Sri Lanka, u r-rifjut, ir-revoka, is-sospensjoni jew il-limitazzjoni tal-awtorizzazzjonijiet jew il-permessi tat-trasportaturi tal-ajru, rispettivament.
      2.   Malli tirċievi ħatra mingħand Stat Membru, is-Sri Lanka għandha tagħti l-awtorizzazzjonijiet u l-permessi meħtieġa bl-anqas dewmien proċedurali, sakemm:

                  (a)

                  it-trasportatur tal-ajru jkun stabbilit, skont it-Trattati tal-UE, fit-territorju tal-Istat Membru li jkun qed jaħtru u għandu Liċenzja Operattiva valida skont il-liġi tal-Unjoni; kif ukoll

                  (b)

                  kontroll effettiv regolatorju tat-trasportatur tal-ajru jiġi eżerċitat u miżmum mill-Istat Membru responsabbli mill-ħruġ taċ-Ċertifikat tal-Operatur tal-Ajru tiegħu u l-awtorità ajrunawtika rilevanti tkun identifikata b’mod ċar fil-ħatra; kif ukoll

                  (c)

                  it-trasportatur tal-ajru jkun sjieda, direttament jew permezz ta’ sehem azzjonarju maġġoritarju, u jkun ikkontrollat effettivament mill-Istati Membri u/jew miċ-ċittadini tal-Istati Membri, u/jew mill-istati l-oħra elenkati fl-Anness 3 u/jew miċ-ċittadini ta’ stati oħra bħal dawn u għandu dejjem ikun ikkontrollat effettivament minn tali stat u/jew tali ċittadini.

            3.   Is-Sri Lanka tista’ tirrifjuta, tirrevoka, tissospendi jew tillimita l-awtorizzazzjonijiet jew il-permessi ta’ trasportatur tal-ajru maħtur minn Stat Membru meta:

                  (a)

                  it-trasportatur tal-ajru ma jkunx stabbilit, skont it-Trattati tal-UE, fit-territorju tal-Istat Membru li jkun qed jaħtru jew ma għandux Liċenzja Operattiva valida f’konformità mal-leġiżlazzjoni tal-liġi tal-Unjoni; jew

                  (b)

                  ma jiġix eżerċitat jew miżmum kontroll regolatorju effettiv tat-trasportatur tal-ajru mill-Istat Membru responsabbli għall-ħruġ taċ-Ċertifikat tal-Operatur tal-Ajru tiegħu, jew l-awtorità ajrunawtika rilevanti ma tkunx identifikata b’mod ċar fil-ħatra; jew

                  (c)

                  it-trasportatur tal-ajru ma jkunx sjieda, direttament jew permezz ta’ sjieda maġġoritarja, u ma jkunx ikkontrollat effettivament mill-Istati Membri u/jew miċ-ċittadini tal-Istati Membri, u/jew mill-istati l-oħra elenkati fl-Anness 3 u/jew miċ-ċittadini ta’ dawn l-istati l-oħra; jew

                  (d)

                  it-trasportatur tal-ajru jkun diġà awtorizzat li jopera skont ftehim bilaterali bejn is-Sri Lanka u xi Stat Membru ieħor u billi jeżerċita d-drittijiet tat-traffiku skont dan il-Ftehim fuq rotta li tinkludi punt f’dak l-Istat Membru l-ieħor, dan ikun qed jevita r-restrizzjonijiet fuq id-drittijiet tat-traffiku imposti minn dak il-ftehim l-ieħor; jew

                  (e)

                  it-trasportatur tal-ajru maħtur ikollu diġà Ċertifikat tal-Operatur tal-Ajru maħruġ minn Stat Membru li s-Sri Lanka ma tkunx laħqet ftehim bilaterali miegħu dwar is-servizzi tal-ajru u liema Stat Membru jkun ċaħad id-drittijiet tat-traffiku għas-Sri Lanka.

            Waqt li teżerċita d-dritt tagħha skont dan il-paragrafu, is-Sri Lanka ma għandhiex tiddiskrimina bejn it-trasportaturi tal-ajru tal-Komunità abbażi tan-nazzjonalità.
      Artikolu 3
      Sikurezza
      1.   Id-dispożizzjonijiet fil-paragrafu 2 ta’ dan l-Artikolu għandhom jikkomplementaw id-dispożizzjonijiet korrispondenti fl-artikoli elenkati fl-Anness 2(c).
      2.   Fejn Stat Membru jkun maħtur trasportatur tal-ajru li l-kontroll regolatorju tiegħu huwa mħaddem u miżmum minn Stat Membru ieħor, id-drittijiet tas-Sri Lanka skont id-dispożizzjonijiet ta’ sikurezza tal-ftehim bejn l-Istat Membru li ħatar it-trasportatur tal-ajru u s-Sri Lanka għandhom japplikaw b’mod ugwali fir-rigward tal-adozzjoni, it-tħaddim jew iż-żamma tal-istandards tas-sikurezza minn dak l-Istat Membru l-ieħor u fir-rigward tal-awtorizzazzjoni għall-operat ta’ dak it-trasportatur tal-ajru.
      Artikolu 4
      Il-kompatibbiltà mar-regoli tal-kompetizzjoni
      1.   Minkejja kull dispożizzjoni oħra għall-kuntrarju, xejn f’kull wieħed mill-ftehimiet elenkati fl-Anness 1 ma għandu (i) jeħtieġ jew jiffavorixxi l-adozzjoni ta’ ftehimiet bejn impriżi, deċiżjonijiet minn assoċjazzjonijiet ta’ impriżi jew prattiki miftiehma li jipprevjenu jew jgħawġu l-kompetizzjoni; (ii) isaħħu l-effetti ta’ kwalunkwe ftehim, deċiżjoni jew prattika kkonċertata bħal din; jew (iii) jiddelega għand operaturi ekonomiċi privati r-responsabbiltà għat-teħid ta’ miżuri li jipprevjenu, jgħawġu jew jirrestrinġu l-kompetizzjoni.
      2.   Id-dispożizzjonijiet fil-ftehimiet elenkati fl-Anness 1 li mhumiex kompatibbli mal-paragrafu 1 ta’ dan l-Artikolu ma għandhomx jiġu applikati.
      Artikolu 5
      L-Annessi għal dan il-Ftehim
      L-Annessi għal dan il-Ftehim għandhom jiffurmaw parti integrali minnu.
      Artikolu 6
      Evalwazzjoni, reviżjoni jew emendi
      Il-Partijiet jistgħu, f’kull ħin, jevalwaw, jirrevedu jew jemendaw dan il-Ftehim b’kunsens reċiproku.
      Artikolu 7
      Id-dħul fis-seħħ u l-applikazzjoni provviżorja
      1.   Dan il-Ftehim għandu jidħol fis-seħħ meta l-Partijiet ikunu nnotifikaw lil xulxin bil-miktub li l-proċeduri interni rispettivi tagħhom li jkunu meħtieġa għad-dħul fis-seħħ tiegħu jkunu tlestew.
      2.   Minkejja paragrafu 1, il-Partijiet jaqblu li japplikaw provviżorjament dan il-Ftehim mid-data li jiġi ffirmat sakemm jidħol fis-seħħ.
      3.   Dan il-Ftehim għandu japplika għall-ftehimiet u l-arranġamenti l-oħra elenkati fl-Anness 1 inklużi dawk li, fid-data tal-iffirmar ta’ dan il-Ftehim, ma jkunux għadhom daħlu fis-seħħ u li ma jkunux qed jiġu applikati provviżorjament.
      Artikolu 8
      It-terminazzjoni
      1.   Fil-każ li ftehim elenkat fl-Anness 1 jiġi tterminat, id-dispożizzjonijiet kollha ta’ dan il-Ftehim li għandhom x’jaqsmu mal-ftehim ikkonċernat elenkat fl-Anness 1 għandhom jiġu tterminati fl-istess ħin.
      2.   Fil-każ li l-ftehimiet kollha elenkati fl-Anness 1 jiġu tterminati, dan il-Ftehim għandu jiġi tterminat fl-istess ħin.

         B’XHIEDA TA’ DAN, il-firmatarji, awtorizzati kif jixraq, iffirmaw dan il-Ftehim.
         Magħmul f’żewġ kopji, bil-lingwa Bulgara, Ċeka, Daniża, Estonjana, Finlandiża, Franċiża, Ġermaniża, Griega, Ingliża, Latvjana, Litwana, Maltija, Olandiża, Pollakka, Portugiża, Rumena, Sinhala, Slovakka, Slovena, Spanjola, Svediża, Taljana u Ungeriża, bit-testi kollha jkunu ugwalment awtentiċi.
         Съставено в Брюксел на двадесет и седми септември две хиляди и дванадесета година.
         Hecho en Bruselas, el veintisiete de septiembre de dos mil doce.
         V Bruselu dne dvacátého sedmého září dva tisíce dvanáct.
         Udfærdiget i Bruxelles den syvogtyvende september to tusind og tolv.
         Geschehen zu Brüssel am siebenundzwanzigsten September zweitausendzwölf.
         Kahe tuhande kaheteistkümnenda aasta septembrikuu kahekümne seitsmendal päeval Brüsselis.
         Έγινε στις Βρυξέλλες, στις είκοσι εφτά Σεπτεμβρίου δύο χιλιάδες δώδεκα.
         Done at Brussels on the twenty-seventh day of September in the year two thousand and twelve.
         Fait à Bruxelles, le vingt-sept septembre deux mille douze.
         Fatto a Bruxelles, addì ventisette settembre duemiladodici.
         Briselē, divi tūkstoši divpadsmitā gada divdesmit septītajā septembrī.
         Priimta du tūkstančiai dvyliktų metų rugsėjo dvidešimt septintą dieną Briuselyje.
         Kelt Brüsszelben, a kétezer-tizenkettedik év szeptember havának huszonhetedik napján.
         Magħmul fi Brussell, fis-sebgħa u għoxrin jum ta’ Settembru tas-sena elfejn u tnax.
         Gedaan te Brussel, de zevenentwintigste september tweeduizend twaalf.
         Sporządzono w Brukseli dnia dwudziestego siódmego września roku dwa tysiące dwunastego.
         Feito em Bruxelas, em vinte e sete de setembro de dois mil e doze.
         Întocmit la Bruxelles la douăzeci și șapte septembrie două mii doisprezece.
         V Bruseli dvadsiateho siedmeho septembra dvetisícdvanásť.
         V Bruslju, dne sedemindvajsetega septembra leta dva tisoč dvanajst.
         Tehty Brysselissä kahdentenakymmenentenäseitsemäntenä päivänä syyskuuta vuonna kaksituhattakaksitoista.
         Som skedde i Bryssel den tjugosjunde september tjugohundratolv.

            За Европейския сьюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            За Правителството на Демократична социалистическа република Шри Ланка
            Por el Gobierno de la República Socialista Democrática de Sri Lanka
            Za vládu Srílanské demokratické socialistické republiky
            For Den Demokratiske Socialistiske Republik Sri Lankas regering
            Für die Regierung der Demokratischen Sozialistischen Republik Sri Lanka
            Sri Lanka Demokraatliku Sotsialistliku Vabariigi valitsuse nimel
            Για την Κυβέρνηση της Λαϊκής Σοσιαλιστικής Δημοκρατίας της Σρι Λάνκα
            For the Government of the Democratic Socialist Republic of Sri Lanka
            Pour le Gouvernement de la République Socialiste Démocratique de Sri Lanka
            Per il governo della Repubblica democratica socialista di Sri Lanka
            Šrilankas Demokrātiskās Sociālistiskās Republikas valdības vārdā –
            Šri Lankos Demokratinės Socialistinės Respublikos Vyriausybės vardu
            A Srí Lanka Demokratikus Szocialista Köztársaság kormánya részéről
            Għall-Gvern tar-Repubblika Demokratika Soċjalista tas-Sri Lanka
            Voor de regering van de Democratische Socialistische Republiek Sri Lanka
            W imieniu Rządu Demokratyczno-Socjalistycznej Republiki Sri Lanki
            Pelo Governo da República Democrática Socialista do Sri Lanca
            Pentru Guvernul Republicii Democratice Socialiste Sri Lanka
            Za vládu Srílanskej demokratickej socialistickej republiky
            Za vlado Demokratične socialistične republike Šrilanke
            Sri Lankan demokraattisen sosialistisen tasavallan hallituksen puolesta
            För demokratiska socialistiska republiken Sri Lankas regering

         ANNESS 1

            LISTA TA’ FTEHIMIET IMSEMMIJA FL-ARTIKOLU 1 TA’ DAN IL-FTEHIM

         Ftehimiet tas-servizzi tal-ajru u ftehimiet oħra bejn is-Sri Lanka u l-Istati Membri kif modifikati jew emendati li, dakinhar tal-iffirmar ta’ dan il-Ftehim, kienu ġew konklużi, iffirmati jew mibdija;

                     —

                     Ftehim dwar it-Trasport bl-Ajru bejn il-Gvern Federali Awstrijak u r-Repubblika tas-Sri Lanka magħmul f’Colombo fil-15 ta’ Frar 1978, minn hawn ’il quddiem imsejjaħ “Il-Ftehim bejn is-Sri Lanka u l-Awstrija” fl-Anness 2;

                     —

                     Ftehim bejn il-Gvern tar-Renju tal-Belġju u l-Gvern tar-Repubblika Demokratika Soċjalista tas-Sri Lanka dwar it-Trasport bl-Ajru magħmul fi Brussell fil-15 ta’ Diċembru 1998, minn hawn ’il quddiem imsejjaħ “Il-Ftehim bejn is-Sri Lanka u l-Belġju” fl-Anness 2;

                     —

                     Ftehim bejn il-Gvern tar-Repubblika Popolari tal-Bulgarija u l-Gvern ta’ Ceylon dwar servizzi tal-ajru bejn it-terrttorji rispettivi tagħhom u lil hinn minnhom magħmul f’Colombo fis-27 ta’ Novembru 1970, minn hawn ’il quddiem imsejjaħ “il-Ftehim bejn is-Sri Lanka u l-Bulgarija” fl-Anness 2;

                     —

                     Ftehim dwar it-Trasport bl-Ajru bejn il-Gvern tar-Repubblika ta’ Ċipru u l-Gvern tar-Repubblika Demokratika Soċjalista tas-Sri Lanka mibdi f’Colombo fil-15 ta’ Novembru 2002, minn hawn ’il quddiem imsejjaħ il-“Ftehim bejn is-Sri Lanka u Ċipru” fl-Anness 2;

                     —

                     Ftehim bejn il-Gvern tar-Repubblika Ċeka u l-Gvern tar-Repubblika Demokratika Soċjalista tas-Sri Lanka dwar Servizzi tal-Ajru, magħmul fi Praga fl-20 ta’ April 2004, minn hawn ’il quddiem imsejjaħ “il-Ftehim bejn is-Sri Lanka u r-Repubblika Ċeka” fl-Anness 2;

                     —

                     Ftehim bejn il-Gvern tad-Danimarka u l-Gvern ta’ Ceylon dwar Servizzi tal-Ajru magħmul f’Colombo fid-29 ta’ Mejju 1959, minn hawn ’il quddiem imsejjaħ “il-Ftehim bejn is-Sri Lanka u d-Danimarka” fl-Anness 2;

                     —

                     Ftehim bejn ir-Repubblika ta’ Franza u Ceylon dwar it-Trasport bl-Ajru magħmul f’Colombo fit-18 ta’ April 1966, minn hawn ’il quddiem imsejjaħ “il-Ftehim bejn is-Sri Lanka u Franza” fl-Anness 2;

                     —

                     Ftehim dwar it-Trasport bl-Ajru bejn ir-Repubblika Federali tal-Ġermanja u r-Repubblika tas-Sri Lanka magħmul f’Colombo fl-24 ta’ Lulju 1973, minn hawn ’il quddiem imsejjaħ “il-Ftehim bejn is-Sri Lanka u l-Ġermanja” fl-Anness 2;

                     —

                     Ftehim fuq it-Trasport bl-Ajru bejn il-Gvern tar-Repubblika Ellenika u l-Gvern tar-Repubblika Demokratika Soċjalista tas-Sri Lanka mibdi f’Ateni fil-5 ta’ Novembru 2002, minn hawn ’il quddiem imsejjaħ “il-Ftehim bejn is-Sri Lanka u l-Greċja” fl-Anness 2;

                     —

                     Ftehim bejn il-Gvern tar-Repubblika Taljana u l-Gvern ta’ Ceylon dwar Servizzi tal-Ajru magħmul f’Colombo fl-1 ta’ Ġunju 1959, minn hawn ’il quddiem imsejjaħ “il-Ftehim bejn is-Sri Lanka u l-Italja” fl-Anness 2;

                     —

                     Ftehim bejn il-Gvern tar-Renju tal-Pajjiżi l-Baxxi u l-Gvern ta’ Ceylon għal Servizzi tal-Ajru bejn u ‘l hinn mit-territorji rispettivi tagħhom magħmul f’Colombo fl-14 ta’ Settembru 1953, minn hawn ’il quddiem imsejjaħ “il-Ftehim bejn is-Sri Lanka u l-Pajjiżi l-Baxxi” fl-Anness 2;

                     —

                     Ftehim bejn il-Gvern tar-Repubblika Popolari Pollakka u l-Gvern tar-Repubblika Demokratika Soċjalista tas-Sri Lanka għal Servizzi tal-Ajru bejn u ‘l hinn mit-territorji rispettivi tagħhom magħmul f’Colombo fis-26 ta’ Jannar 1982 minn hawn ’il quddiem imsejjaħ “il-Ftehim bejn is-Sri Lanka u l-Polonja” fl-Anness 2;

                     —

                     Ftehim bejn il-Gvern tal-Isvezja u l-Gvern ta’ Ceylon dwar Servizzi tal-Ajru magħmul f’Colombo fid-29 ta’ Mejju 1959 minn hawn ’il quddiem imsejjaħ “il-Ftehim bejn is-Sri Lanka u l-Isvezja” fl-Anness 2;

                     —

                     Ftehim bejn il-Gvern tar-Renju Unit tal-Gran Brittanja u l-Irlanda ta’ Fuq u l-Gvern tar-Repubblika Demokratika Soċjalista tas-Sri Lanka dwar Servizzi tal-Ajru magħmul f’Colombo fit-22 ta’ April 1998, kif emendat, minn hawn ’il quddiem imsejjaħ “il-Ftehim bejn is-Sri Lanka u r-Renju Unit” fl-Anness 2.

         ANNESS 2

            LISTA TAL-ARTIKOLI FIL-FTEHIMIET ELENKATI FL-ANNESS 1 U MSEMMIJA FL-ARTIKOLI 2 SA 4 TA’ DAN IL-FTEHIM

                     (a)

                     Ħatra minn Stat Membru:

                                 —

                                 Artikolu 3 tal-Ftehim bejn is-Sri Lanka u l-Awstrija;

                                 —

                                 Artikolu 3 tal-Ftehim bejn is-Sri Lanka u l-Belġju;

                                 —

                                 Artikolu 4 tal-Ftehim bejn is-Sri Lanka u Ċipru;

                                 —

                                 Artikolu 3 tal-Ftehim bejn is-Sri Lanka u r-Repubblika Ċeka;

                                 —

                                 Artikolu 2 tal-Ftehim bejn is-Sri Lanka u d-Danimarka;

                                 —

                                 Artikolu 3 tal-Ftehim bejn is-Sri Lanka u Franza;

                                 —

                                 Artikolu 3, paragrafu 4 tal-Ftehim bejn is-Sri Lanka u l-Ġermanja;

                                 —

                                 Artikolu 3 tal-Ftehim bejn is-Sri Lanka u l-Greċja;

                                 —

                                 Artikolu 4, paragrafi 1 sa 3 tal-Ftehim bejn is-Sri Lanka u l-Italja;

                                 —

                                 Artikolu 2 tal-Ftehim bejn is-Sri Lanka u l-Pajjiżi l-Baxxi;

                                 —

                                 Artikolu 3 tal-Ftehim bejn is-Sri Lanka u l-Polonja;

                                 —

                                 Artikolu 2 tal-Ftehim bejn is-Sri Lanka u l-Isvezja;

                                 —

                                 Artikolu 4 tal-Ftehim bejn is-Sri Lanka u r-Renju Unit.

                     (b)

                     Ir-rifjut, ir-revoka, is-sospensjoni jew il-limitazzjoni tal-awtorizzazzjonijiet jew tal-permessi:

                                 —

                                 Artikolu 4 tal-Ftehim bejn is-Sri Lanka u l-Awstrija;

                                 —

                                 Artikolu 5 tal-Ftehim bejn is-Sri Lanka u l-Belġju;

                                 —

                                 Artikolu 3, paragrafu 4 tal-Ftehim bejn is-Sri Lanka u l-Bulgarija;

                                 —

                                 Artikolu 5 tal-Ftehim bejn is-Sri Lanka u Ċipru;

                                 —

                                 Artikolu 4 tal-Ftehim bejn is-Sri Lanka u r-Repubblika Ċeka;

                                 —

                                 Artikolu 6 tal-Ftehim bejn is-Sri Lanka u d-Danimarka;

                                 —

                                 Artikolu 3, paragrafu 4 u Artikolu 4, tal-Ftehim bejn is-Sri Lanka u Franza;

                                 —

                                 Artikolu 4, paragrafu 1, tal-Ftehim bejn is-Sri Lanka u l-Ġermanja;

                                 —

                                 Artikolu 4 tal-Ftehim bejn is-Sri Lanka u l-Greċja;

                                 —

                                 Artikolu 4, paragrafi 4 sa 6 tal-Ftehim bejn is-Sri Lanka u l-Italja;

                                 —

                                 Artikolu 3 tal-Ftehim bejn is-Sri Lanka u l-Pajjiżi l-Baxxi;

                                 —

                                 Artikolu 6 tal-Ftehim bejn is-Sri Lanka u l-Isvezja;

                                 —

                                 Artikolu 5 tal-Ftehim bejn is-Sri Lanka u r-Renju Unit.

                     (c)

                     Sikurezza:

                                 —

                                 Artikolu 7 tal-Ftehim bejn is-Sri Lanka u l-Awstrija;

                                 —

                                 Artikolu 7 tal-Ftehim bejn is-Sri Lanka u l-Belġju;

                                 —

                                 Artikolu 10 tal-Ftehim bejn is-Sri Lanka u Ċipru;

                                 —

                                 Artikolu 7 tal-Ftehim bejn is-Sri Lanka u r-Repubblika Ċeka;

                                 —

                                 Artikolu 4 tal-Ftehim bejn is-Sri Lanka u d-Danimarka;

                                 —

                                 Artikolu 7 tal-Ftehim bejn is-Sri Lanka u l-Greċja;

                                 —

                                 Artikolu 7 tal-Ftehim bejn is-Sri Lanka u l-Polonja;

                                 —

                                 Artikolu 4 tal-Ftehim bejn is-Sri Lanka u l-Isvezja.

         ANNESS 3

            LISTA TA’ STATI OĦRA MSEMMIJA FL-ARTIKOLU 2 TA’ DAN IL-FTEHIM

                     (a)

                     Ir-Repubblika tal-Islanda (skont il-Ftehim dwar iż-Żona Ekonomika Ewropea);

                     (b)

                     Il-Prinċipat tal-Liechtenstein (skont il-Ftehim dwar iż-Żona Ekonomika Ewropea);

                     (c)

                     Ir-Renju tan-Norveġja (skont il-Ftehim dwar iż-Żona Ekonomika Ewropea);

                     (d)

                     Il-Konfederazzjoni Svizzera (skont il-Ftehim bejn il-Komunità Ewropea u l-Konfederazzjoni Svizzera dwar it-Trasport bl-Ajru).


title: Deċiżjoni tal-Kummissjoni tas- 17 ta’ Diċembru 2009 li tistabbilixxi l-bilanċ finali li għandu jitħallas jew li għandu jkun irkuprat minħabba l-għeluq tal-programm fil-qasam tal-programmi ta’ żvilupp rurali tranżizzjonali ffinanzjati mill-Fond Agrikolu Ewropew dwar Gwida u Garanzija (FAEGG) mir-Repubblika Ċeka, l-Ungerija u s-Slovenja (notifikata bid-dokument numru C(2009) 10032)

text:
               19.12.2009

               MT

               Il-Ġurnal Uffiċjali tal-Unjoni Ewropea

               L 338/95

         DEĊIŻJONI TAL-KUMMISSJONI
   tas-17 ta’ Diċembru 2009
   li tistabbilixxi l-bilanċ finali li għandu jitħallas jew li għandu jkun irkuprat minħabba l-għeluq tal-programm fil-qasam tal-programmi ta’ żvilupp rurali tranżizzjonali ffinanzjati mill-Fond Agrikolu Ewropew dwar Gwida u Garanzija (FAEGG) mir-Repubblika Ċeka, l-Ungerija u s-Slovenja
   (notifikata bid-dokument numru C(2009) 10032)
   (It-testi biċ-Ċek, bl-Ungeriż u bis-Sloven biss huma awtentiċi)
   (2009/984/UE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kummissjoni (KE) Nru 27/2004 tal-5 ta’ Jannar 2004 li jwaqqaf ir-regoli ddettaljati għat-tħaddim tar-Regolament tal-Kunsill (KE) Nru 1257/1999 dwar l-iffinanzjar mit-Taqsima tal-Garanziji tal-FAEGG tal-miżuri tal-iżvilupp rurali fir-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, is-Slovenja u s-Slovakkja (1), u b’mod partikolari l-Artikolu 3(4) tiegħu,
   Wara li kkunsidrat ir-Regolament tal-Kunsill (KE) Nru 1260/1999 tal-21 ta’ Ġunju 1999 li jistabbilixxi dispożizzjonijiet ġenerali dwar il-Fondi Strutturali (2), u b’mod partikolari l-Artikolu 32(3) tiegħu,
   Wara li kkunsidrat ir-Regolament tal-Kunsill (KEE) Nru 1257/1999 tas-17 ta’ Mejju 1999 dwar sostenn għal żvilupp rurali mill-Fond Agrikolu Ewropew dwar Gwida u Garanzija (FAEGG) (3), u b’mod partikolari l-Artikolu 47(3) tiegħu,
   Wara li kkonsultat lill-Kumitat għall-Fondi Agrikoli,
   Billi:

               (1)

               Fuq il-bażi tal-kontijiet annwali mressqin mir-Repubblika Ċeka, mill-Ungerija u mis-Slovenja dwar in-nefqa fil-qasam tal-mizuri tal-iżvilupp, flimkien mal-informazzjoni meħtieġa, il-kontijiet tal-aġenziji ta’ pagament imsemmija fl-Artikolu 6(2) tar-Regolament tal-Kunsill (KE) 1290/2005 tal-21 ta’ Ġunju 2005 dwar l-iffinanzjar tal-politika agrikola komuni (4), kienu approvati għas-snin finanzjari 2005 (5), 2006 (6) 2007 (7) u 2008 (8). Id-deċiżjonijiet ta’ approvazzjoni rispettivi ġew adottati.

               (2)

               L-aġenziji ta’ pagament responsabbli mill-programmi ta’ żvilupp rurali tranżizzjonali għall-2004-2006 tar-Repubblika Ċeka, tal-Ungerija u tas-Slovenja ressqu d-deċiżjoni finali tan-nefqa u t-talba għall-pagament finali qabel il-15 ta’ Ottubru 2008; għalhekk, id-deċiżjonijiet ta’ approvazzjoni ta’ kontijiet imsemmija japprovaw in-nefqa sħiħa tal-programm.

               (3)

               L-Artikolu 32(3) tar-Regolament (KE) Nru 1260/1999 jistipula li l-pagamenti totali kkombinati li jsiru fir-rigward tal-programm, qabel il-pagament tal-bilanċ finali, ma għandhomx ikunu aktar minn 95 % tal-impenn tal-komunità għall-programm.

               (4)

               Rigward in-nefqa għall-iżvilupp rurali koperta mill-Artikolu 3(4) tar-Regolament (KE) Nru 27/2004, il-bilanċ finali li għandu jkun imħallas jew li għandu jkun irkuprat, se jkun ikkalkulat fuq il-bażi tal-aħħar deċiżjoni ta’ approvazzjoni tal-kontijiet u fuq informazzjoni supplimentari provduta mir-Repubblika Ċeka, mill-Ungerija u mis-Slovenja skont il-premessa 5 li tidher hawn taħt.

               (5)

               Fid-dawl tal-għeluq tal-programmi ta’ Żvilupp Rurali Tranżizzjonali, l-Istati Membri kkonċernati kienu mitluba jipprovdu informazzjoni dwar id-debiti pendenti tal-programmi. Id-dejta dwar id-debiti kienet ivverifikata u kkunsidrata mill-Kummissjoni meta ġie kkalkulat il-bilanċ finali.

               (6)

               Minħabba l-fatt li l-Estonja, Ċipru, il-Latvja, il-Litwanja, Malta, l-Polonja u s-Slovakkja ma ressqux dikjarazzjoni finali tan-nefqa jew talba għal pagament finali qabel il-15 ta’ Ottubru 2008, se jkun propost l-għeluq ta’ programmi rispettivi f’Deċiżjoni futura.

               (7)

               Skont l-Artikolu 30(2) tar-Regolament (KE) Nru 1290/2005, din id-Deċiżjoni hija bla ħsara għal deċiżjonijiet meħuda sussegwentement mill-Kummissjoni ħlief min-nefqa tal-finanzjament tal-Komunità li ma tiġix affettwata skont ir-regoli Komunitarji,

         ADOTTAT DIN ID-DEĊIŻJONI:
   Artikolu 1
   L-ammont tal-bilanċ finali li jista’ jkun irkuprat minn jew li hu pagabbli lil kull Stat Membru skont din id-Deċiżjoni fil-qasam ta’ miżuri ta’ żvilupp rurali applikabbli fir-Repubblika Ċeka, l-Ungerija u s-Slovenja, huma stipulati fl-Anness.
   Artikolu 2
   Rigward il-kontijiet tal-aġenziji ta’ pagament tal-Istati Membri fil-qasam tal-iżvilupp rurali applikabbli fl-Estonja, f’Ċipru, fil-Latvja, fil-Litwanja, f’Malta, fil-Polonja u fis-Slovakkja, l-għeluq tal-programm ta’ Żvilupp Rurali Tranżizzjonali għandu jkun suġġett għal Deċiżjoni futura.
   Artikolu 3
   Din id-Direttiva hija indirizzata lir-Repubblika Ċeka, ir-Repubblika tal-Ungerija u r-Repubblika tas-Slovenja.

      Magħmul fi Brussell, is-17 ta’ Diċembru 2009.

            Għall-Kummissjoni

         Mariann FISCHER BOEL

            Membru tal-Kummissjoni

      (1)  ĠU L 5, 9.1.2004, p. 36.

      (2)  ĠU L 161, 26.6.1999, p. 1.

      (3)  ĠU L 160, 26.6.1999, p. 80.

      (4)  ĠU L 209, 11.8.2005, p. 1.

      (5)  ĠU L 118, 3.5.2006, p. 20 u ĠU L 122, 11.5.2007, p. 47.

      (6)  ĠU L 122, 11.5.2007, p. 41.

      (7)  ĠU L 139, 29.5.2008, p. 25.

      (8)  ĠU L 111, 5.5.2009, p. 35.

      ANNESS

         Programmi ta' Żvilupp Rurali Tranżizzjonali: Nefqa ddikjarata 2000/06, bilanċ finali u diżimpenn tal-kofinanzjar tal-UE

                  (EUR)

                     Stati Membri ġodda:

                     CZ

                     HU

                     SI

                     Nefqa ddikjarata 2004/08

                  A

                  Ammont totali impenjat għall-programm

                  542 800 000,00

                  602 300 000,00

                  281 600 000,00

                  B

                  Nefqa eliġibbli mġarrba mill-Istati Membri sal-15.10.2008

                  542 799 982,00

                  602 096 646,00

                  282 041 275,00

                  C

                  Nefqa annwali approvata

                  2004

                  2005

                  145 160 224,00

                  37 272 434,19

                  73 638 853,19

                  2006

                  176 481 317,23

                  296 024 258,77

                  118 941 385,27

                  2007

                  188 407 840,07

                  178 498 827,76

                  88 853 612,73

                  2008

                  32 399 539,50

                  90 290 537,46

                  607 424,53

                  Nefqa totali approvata 2004/08

                  542 448 920,80

                  602 086 058,18

                  282 041 275,72

                     Bilanċ finali u diżimpenn tal-kofinanzjar tal-UE (sitwazzjoni fl-għeluq)

                  D

                  Nefqa totali eliġibbli (l-inqas: B jew C)

                  542 448 920,80

                  602 086 058,18

                  282 041 275,00

                  E

                  Tnaqqas: Irregolaritajiet irkuprati mill-Istati Membri li għandhom jitnaqqsu mill-bilanċ finali

                  249 112,34

                  1 352 932,08

                  2 438 683,32

                  F

                  Nefqa totali eliġibbli li għandha tkun rimburżata (D-E)

                  542 199 808,46

                  600 733 126,10

                  279 602 591,68

                  G

                  Tnaqqas: Pagamenti bil-quddiem imħallsa

                  86 848 000,00

                  96 368 000,00

                  45 056 000,00

                  H

                  Tnaqqas: INT diġà mħallsa

                  428 812 000,00

                  475 817 000,00

                  222 464 000,00

                  I

                  Pagament jew Irkupru tal-bilanċ finali nett (F-G-H)

                  26 539 808,46

                  28 548 126,10

                  12 082 591,68


title: 2010/284/: Deċiżjoni tal-Kunsill tad- 19 ta’ Jannar 2010 dwar l-eżistenza ta’ żbilanċ eċċessiv fir-Repubblika Ċeka

text:
               21.5.2010

               MT

               Il-Ġurnal Uffiċjali tal-Unjoni Ewropea

               L 125/36

         DEĊIŻJONI TAL-KUNSILL
   tad-19 ta’ Jannar 2010
   dwar l-eżistenza ta’ żbilanċ eċċessiv fir-Repubblika Ċeka
   (2010/284/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea u, b’mod partikolari, l-Artikolu 126(7) flimkien mal-Artikolu 126(13) tiegħu,
   Wara li kkunsidra l-proposta mill-Kummissjoni,
   Wara li kkunsidra l-osservazzjonijiet magħmula mir-Repubblika Ċeka,
   Billi:

               (1)

               Skont l-Artikolu 126(1) tat-Trattat dwar il-Funzjonament tal-Unjoni Ewropea, l-Istati Membri għandhom jevitaw żbilanċi eċċessivi tal-gvern.

               (2)

               Il-Patt ta’ Stabbiltà u Tkabbir huwa msejjes fuq l-għan ta’ finanzi sodi tal-gvern bħala mezz ta’ tisħiħ tal-kondizzjonijiet għall-istabbiltà tal-prezzijiet u għal tkabbir qawwi sostenibbli li jwassal għall-ħolqien tal-impjiegi.

               (3)

               Il-proċedura ta’ żbilanċ eċċessiv (PŻE) taħt l-Artikolu 126 tat-Trattat dwar il-Funzjonament tal-Unjoni Ewropea, kif iċċarat bir-Regolament tal-Kunsill (KE) Nru 1467/97 tas-7 ta’ Lulju 1997 dwar li titħaffef u li tiġi ċċarata l-implimentazzjoni tal-proċedura ta’ żbilanċ eċċessiv (1) (li jagħmel parti mill-Patt ta’ Stabbiltà u ta’ Tkabbir), tipprovdi għal deċiżjoni dwar l-eżistenza ta’ żbilanċ eċċessiv. Ir-Regolament (KE) Nru 1467/97 jistabbilixxi wkoll dispożizzjonijiet għall-implimentazzjoni tal-Artikolu 104 tat-Trattat li jistabbilixxi l-Komunità Ewropea, li sar l-Artikolu 126 tat-Trattat dwar il-Funzjonament tal-Unjoni Ewropea. Il-Protokoll dwar il-proċedura ta’ żbilanċ eċċessiv anness mat-Trattat dwar il-Funzjonament tal-Unjoni Ewropea jistabbilixxi dispożizzjonijiet ulterjuri relatati mal-implimentazzjoni tal-PŻE. Ir-Regolament tal-Kunsill (KE) Nru 479/2009 (2) jistabbilixxi definizzjonijiet u regoli dettaljati għall-applikazzjoni tad-dispożizzjonijiet ta’ dak il-Protokoll.

               (4)

               Ir-riforma tal-2005 tal-Patt ta’ Stabbiltà u Tkabbir fittxet li ssaħħaħ l-effikaċja u l-bażi ekonomika tiegħu kif ukoll li tħares is-sostenibbiltà tal-finanzi pubbliċi fit-tul. Din immirat li tiżgura li, b’mod partikolari, l-isfond ekonomiku u baġitarju jiġi kkunsidrat bis-sħiħ fl-istadji kollha tal-PŻE. B’dan il-mod, il-Patt ta’ Stabbiltà u Tkabbir jipprovdi l-qafas li jsostni l-linji ta’ politika tal-gvern għal ritorn ta’ malajr lejn qagħdiet baġitarji mingħajr problemi billi titqies il-qagħda ekonomika.

               (5)

               L-Artikolu 104(5) tat-Trattat li jistabbilixxi l-Komunità Ewropea, li sar l-Artikolu 126(5) tat-Trattat dwar il-Funzjonament tal-Unjoni Ewropea, kien jeħtieġ li l-Kummissjoni tindirizza opinjoni lill-Kunsill jekk il-Kummissjoni tqis li kien jeżisti jew li jista’ jinqala’ żbilanċ eċċessiv fi Stat Membru. Il-Kummissjoni, wara li kkunsidrat ir-rapport tagħha skont l-Artikolu 104(3) tat-Trattat li jistabbilixxi l-Komunità Ewropea, li sar l-Artikolu 126(3) tat-Trattat dwar il-Funzjonament tal-Unjoni Ewropea, u wara li kkunsidrat l-opinjoni tal-Kumitat Ekonomiku u Finanzjarju skont l-Artikolu 104(4) tat-Trattat li jistabbilixxi l-Komunità Ewropea, li sar l-Artikolu 126(4) tat-Trattat dwar il-Funzjonament tal-Unjoni Ewropea, ikkonkludiet li kien jeżisti żbilanċ eċċessiv fir-Repubblika Ċeka. Il-Kummissjoni għalhekk indirizzat tali opinjoni lill-Kunsill fir-rigward tar-Repubblika Ċeka fil-11 ta’ Novembru 2009 (3).

               (6)

               L-Artikolu 126(6) tat-Trattat dwar il-Funzjonament tal-Unjoni Ewropea jiddikjara li l-Kunsill għandu jikkunsidra kull osservazzjoni li l-Istat Membru kkonċernat ikun jixtieq jagħmel qabel ma jiddeċiedi, wara valutazzjoni ġenerali, jekk jeżistix żbilanċ eċċessiv. Fil-każ tar-Repubblika Ċeka, din il-valutazzjoni ġenerali twassal għall-konklużjonijiet imniżżlin f’din id-Deċiżjoni.

               (7)

               Skont data notifikata mill-awtoritajiet Ċeki f’Ottubru 2009, l-iżbilanċ ġenerali tal-gvern fir-Repubblika Ċeka hu ppjanat li jilħaq is-6,6 % tal-PDG fl-2009, u b’hekk qabeż il-valur ta’ referenza ta’ 3 % tal-PDG u mingħajr ma jkun qrib tiegħu. Abbażi tal-previżjoni tal-ħarifa tal-2009 tas-servizi tal-Kummissjoni, l-eċċess ippjanat fuq il-valur ta’ referenza jikkwalifika bħala eċċezzjonali skont it-tifsira tat-Trattat u tal-Patt ta’ Stabbiltà u Tkabbir. B’mod partikolari, dan jirriżulta, fost affarijiet oħra, mit-tnaqqis tar-ritmu ekonomiku serju skont it-tifsira tat-Trattat u tal-Patt ta’ Stabbiltà u Tkabbir. Il-previżjoni tas-servizzi tal-Kummissjoni tal-ħarifa 2009 tbassar li l-PDG reali jonqos b’4,8 % fl-2009 mqabbel mat-tkabbir pożittiv ta’ 2,5 % fl-2008, li fil-biċċa l-kbira tiegħu jirrifletti l-impatt tal-kriżi ekonomika dinjija. Filwaqt li l-iżbilanċ prinċipali beda jiżdied biss fl-2008, id-deterjorament strutturali kien beda qabel meta l-ekonomija kienet għadha għaddejja minn żminijiet pożittivi. Barra minn hekk, l-eċċess ippjanat fuq il-valur ta’ referenza ma jistax jitqies bħala temporanju, billi l-previżjoni tas-servizzi tal-Kummissjoni tal-ħarifa 2009 tbassar żbilanċ ġenerali tal-gvern li jilħaq il-5,5 % tal-PDG fl-2010 u, abbażi ta’ suppożizzjoni li ma jkun hemm l-ebda bidla politika, 5,7 % tal-PDG fl-2011. It-tbassir iqis l-effett tal-miżuri kontra l-kriżi li ser ikunu għadhom fis-seħħ fl-2010 (żewġ miżuri li jammontaw għal madwar 0,7 % tal-PDG huma permanenti) kif ukoll il-pakkett ta’ konsolidament fiskali għall-2010 adottat mill-awtoritajiet Ċeki f’Ottubru 2009. Il-kriterju tal-iżbilanċ fit-Trattat mhuwiex sodisfatt.

               (8)

               Skont id-data nnotifikata mill-awtoritajiet Ċeki f’Ottubru 2009, id-dejn gross ġenerali tal-gvern għadu taħt il-valur ta’ referenza ta’ 60 % tal-PDG, u huwa ppjanat li jżomm fil-livell ta’ 35,5 % tal-PDG fl-2009. Skont il-previżjoni tas-servizzi tal-Kummissjoni tal-ħarifa 2009, il-proporzjon tad-dejn mistenni jiżdied malajr, u jilħaq l-44 % tal-PDG fl-2011 bis-suppożizzjoni li ma jkun hemm l-ebda bidla fil-politika.

               (9)

               Skont l-Artikolu 2(4) tar-Regolament (KE) Nru 1467/97, il-“fatturi rilevanti” jistgħu jitqiesu biss fl-istadji li jwasslu għad-deċiżjoni tal-Kunsill dwar l-eżistenza ta’ żbilanċ eċċessiv b’konformità mal-Artikolu 126(6) tat-Trattat dwar il-Funzjonament tal-Unjoni Ewropea jekk il-kondizzjoni doppja – li l-iżbilanċ jibqa’ qrib il-valur ta’ referenza u li l-eċċess tiegħu ‘l fuq mill-valur ta’ referenza jkun temporanju – tiġi sodisfatta għal kollox. Fil-każ tar-Repubblika Ċeka, din il-kondizzjoni doppja ma ntlaħqitx. Għalhekk, il-fatturi rilevanti mhumiex qed jitqisu fil-passi li jwasslu għal din id-Deċiżjoni,

         ADOTTA DIN ID-DEĊIŻJONI:
   Artikolu 1
   Minn valutazzjoni ġenerali jirriżulta li jeżisti żbilanċ eċċessiv fir-Repubblika Ċeka.
   Artikolu 2
   Din id-Deċiżjoni hija indirizzata lir-Repubblika Ċeka.

      Magħmul fi Brussell, id-19 ta’ Jannar 2010.

            Għall-Kunsill

            Il-President

         E. SALGADO

      (1)  ĠU L 209, 2.8.1997, p. 6.

      (2)  ĠU L 145, 10.6.2009, p. 1.

      (3)  Id-dokumenti kollha relatati mal-PŻE għar-Repubblika Ċeka jinsabu fil-websajt li ġejja: http://ec.europa.eu/economy_finance/netstartsearch/pdfsearch/pdf.cfm?mode = _m2


title: Id-Deċiżjoni tal-Kunsill li qed jiltaqa' fil-kompożizzjoni ta' kapijiet ta' l-istat jew tal-gvern tal-21 ta' Marzu 2003 fuq l-emenda ta' l-Artikolu 10.2 ta' l-Istatut tas-Sistema Ewropea ta' Banek Ċentrali u tal-Bank Ċentrali Ewropew

text:
Avviż Legali Importanti

|

32003D0223

Official Journal L 083 , 01/04/2003 P. 0066 - 0068

		Id-Deċiżjoni tal-Kunsill li qed jiltaqa' fil-kompożizzjoni ta' kapijiet ta' l-istat jew tal-gverntal-21 ta' Marzu 2003fuq l-emenda ta' l-Artikolu 10.2 ta' l-Istatut tas-Sistema Ewropea ta' Banek Ċentrali u tal-Bank Ċentrali Ewropew(2003/223/KE)IL-LAQGĦA TAL-KUNSILL LI QED JILTAQA' FIL-KOMPOŻIZZJONI TA' KAPIJIET TA' L-ISTAT JEW TAL-GVERN,Wara li kkunsidra l-Istatut tas-Sistema Ewropea ta' Banek Ċentrali u tal-Bank Ċentrali Ewropew [1], u partikolarmnet l-Artikolu 10.6 ta' dan,Wara li kkunsidra r-rakkomandazzjoni mill-Bank Ċentrali Ewropew [2],Wara li kkunsidra l-opinjoni tal-Parlament Ewropew [3],Wara li kkunsidra l-opinjoni tal-Kummissjoni [4],Billi:(1) It-tkabbir taż-żona tal-euro ser twassal għal żieda fin-numru ta' membri tal-Kunsill Regolatorju tal-Bank Ċentrali Ewropew (BĊE). Hemm il-ħtieġa li tinżamm il-kapaċità tal-Kunsill Regolatorju għal teħid ta' deċiżjonijiet b'effiċjenza u f'waqthom f'żona akbar ta' l-euro, irrispettivament minn numru ta' Stati Membri li jadottaw l-euro. Sabiex ikun jista' jsir hekk, in-numru ta' gvernaturi li għandhom id-dritt tal-vot ser ikollu jkun iżgħar minn numru komplessiv ta' gvernaturi fil-Kunsill Regolatorju. Sistema ta' rotazzjoni hija mod ġust, effiċjenti w aċċettabbli ta' kif jiġu assenjati d-drittijiet tal-vot fost il-gvernaturi fil-Kunsill Regolatorju. In-numru ta' 15-il dritt għall-vot għall-gvernaturi jilħaq bilanċ xieraq bejn, fuq naħa waħda, il-kontinwità mal-forma eżistenti nkluż l-għoti bbilanċjat tad-drittijiet tal-vot bejn is-sitt membri tal-Bord Eżekuttiv u l-membri l-oħra tal-Kunsill Regolatorju u, fuq in-naħa l-oħra, il-ħieġa li jiġi assigurat mod effiċjenti ta' teħid ta' deċiżjonijiet f'Kunsill Regolatorju sostanzjalment akbar.(2) Fid-dawl tal-ħatra tagħhom fuq livell Ewropew bi proċedura tat-Trattat u r-rwol tagħhom fil-BĊE, bil-kompetenza tagħhom tifrex maż-żona ta' l-euro kollha, kull membru tal-Bord Eżekuttiv għandu jżomm d-dritt tal-vot permanenti fil-Kunsill Regolatorju.(3) Il-modalitajiet tal-votazzjoni fil-Kunsill Regolatorju huma aġġustati fuq il-bażi ta' l-Artikolu 10.6 ta' l-Istatut. Minħabba li dan l-Artikolu jikkonċerna biss l-emendi għall-Artikolu 10.2 ta' l-Istatut, kull aġġustament tal-modalitajiet tal-votazzjoni m'għandu l-ebda implikazzjoni għall-votazzjoni fuq deċiżjonijiet meħuda skond l-Artikoli 10.3, 10.6 u 41.2 ta' l-Istatut.(4) Ħames prinċipji fondamentali huma riflessi fl-elementi kostituttivi tas-sistema ta' rotazzjoni magħżula. Il-prinċipju "membru wieħed, vot wieħed", li huwa l-prinċipju ċentrali tal-Kunsill Regolatorju dwar it-teħid tad-deċiżjonijiet, ikompli japplika għall-membri kollha tal-Kunsill Regolatorju li għandhom dritt tal-vot. Il-membri kollha tal-Kunsill Regolatorju jkomplu jipparteċipaw fil-laqgħat tiegħu fil-kapaċità personali u ndipendenti, irrespettivament minn jekk għandhomx dritt tal-vot jew le. Is-sistema ta' rotazzjoni hija robusta fis-sens li hija kapaċi takkomoda kull tkabbir taż-żona ta' l-euro san-numru massimu ta' Stati Membri li bħalissa qiegħed jiġi previst. Barra dan, is-sistema ta' rotazzjoni tevita li tipproduċi sitwazzjonijiet li fihom il-gvernaturi li għandhom dritt tal-vot huma minn banek ċentrali nazzjonali (NCBs) ta' Stati Membri li, meħuda flimkien, huma pperċeputi bħala mhux rappreżentattivi ta' l-ekonomija taż-żona ta' l-euro b'mod sħiħ. Fl-aħħar, is-sistema ta' rotazzjoni hija trasparenti.(5) L-allokazzjoni ta' gvernaturi lill-gruppi u l-assenjar ta' numri speċifici ta' drittijiet tal-vot lil dawn il-gruppi huma mfassla biex jiżguraw li dawk il-gvernaturi li għandhom id-dritt tal-vot huma minn NCBs ta' Stati Membri li, meħuda flimkien, huma rappreżentattivi ta' l-ekonomija taż-żona euro b'mod sħiħ. Gvernaturi jeżerċitaw id-dritt tal-vot tagħhom bi frekwenzi differenti li jiddependu fuq id-daqs relattiv ta' l-ekonomija ta' l-Istat Membru ta' l-NCB fiż-żona ta' l-euro. L-allokazzjoni ta' gvernaturi lill-gruppi hija għalhekk dipendenti fuq l-ikklassifikar ta' l-Istat Membru ta' l-NCB bbażat fuq indikatur b'żewġ komponenti: id-daqs tas-sehem ta' l-Istat Membru ta' l-NCB (i) fil-prodott gross domestiku komplessiv bil-prezzijiet tas-suq (hawnhekk iżjed ‘il quddiem GDP mp) ta' l-Istati Membri li adottaw l-euro; u (ii) fit-total komplessiv tal-balance sheet ta' l-istituzzjonijiet monterarji finazjarji (hawnhekk iżjed ‘il quddiem TABS-MFIs) ta' l-Istati Membri li adottaw l-euro. Il-piż ekonomiku ta' l-Istat Membru kif rifless fil-GDP mp tiegħu huwa komponent appropjat bħalma l-impatt tad-deċiżjonijiet tal-bank ċentrali huwa akbar fl-Istati Membri li għandhom ekonomiji akbar minn dawk b'ekonomiji iżgħar. Fl-istess ħin, id-daqs tas-settur finanzjarju ta' Stat Membru għandu wkoll rilevanza partikolari għad-deċiżjonijiet tal-bank ċentrali, billi il-kontropartijiet ta' l-operazzjonijiet tal-bank ċentrali jappartjenu għal dan is-settur. Piż ta' 5/6 huwa attribwit lill-GDP mp u piż ta' 1/6 lit-TABS-MFIs. Din l-għażla ta' piżijiet hija adattata, minħabba li din tfisser li s-settur finanzjarju huwa rappreżentat b'mod suffiċjenti u elokwenti.(6) Sabiex jipprovdi għall-introduzzjoni mingħajr diffikultà tas-sistema ta' rotazzjoni, it-twaqqif tagħha ser iseħħ f'żewġ stadji. Fl-ewwel stadju l-gvernaturi ser ikunu allokati f'żewġ gruppi malli n-numru tagħhom jeċċedi l-15. Il-frekwenza tad-drittijiet tal-vot tal-gvernaturi allokati lill-ewwel grupp mhux ser ikun anqas mill-frekwenza tad-drittijiet tal-vot ta' dawk tat-tieni grupp. Meta numru sinifikattiv ta' Stati Membri ġodda jkunu daħlu fiż-żona euro, jiġifieri n-numru ta' gvernaturi jeċċedi l-21, huma jkunu allokati lill-tlett gruppi. Fi ħdan kull grupp il-gvernaturi għandhom dritt tal-vot għall-ammonti ta' żmien ugwali. Id-disposizzjoniiet dettaljati dwar l-implimentazzjoni dwar iż-żewġ prinċipji kif ukoll kull deċiżjoni possibbli biex jiġi pospost il-bidu tas-sistema ta' rotazzjoni biex tiġi evitata sitwazzjoni li gvernaturi fi ħdan xi wieħed mill-gruppi għandhom frekwenza ta' voti ta' 100 % għandhm jiġu adottati mill-Kunsill Regolatorju, li jaġixxi b'maġġoranza ta' żewġ terzi tal-membri kollha tiegħu, bid-dritt tal-vot jew mingħajru.(7) L-ishma ta' kull Stat Membru ta' l-NCBs fil-GDP mp komplessiv u fit-TABS-MFIs ta' l-Istati Membri li adottaw l-euro għandhom ikunu aġġustati kull meta l-GDP mp komplessiv huwa aġġustat skond l-Artikolu 29.3 ta' l-Istatut jew kull meta n-numru ta' gvernaturi fil-Kunsill Regolatorju jiżdied. L-ishma l-ġodda li jirriżultaw minn aġġustamenti regolari għandhom japplikaw mill-ewwel ġurnata tas-sena ta' wara. Malli wieħed jew aktar mill-gvernaturi jsiru membri tal-Kunsill Regolatorji, il-perjodi ta' riferenza li għandhom jintużaw biex jiġi kalkolati l-ishma ta' l-Istat Membru ta' l-NCBs rispettivi fil-GDP mp komplessiv u fit-TABS-MFI ta' l-Istati Membri li adottaw l-euro għandhom ikun identiċi għal dawk użati għall-aħħar aġġustament kwinkwennjali ta' l-ishma. L-ishma l-ġodda li jirriżultaw minn dawn l-aġġustamenti mhux regolari japplikaw mill-ġurnata li fiha l-gvernatur(i) jingħaqad(jingħaqdu) fil-Kunsill Regolatorju. Dawn id-dettlaji operazzjonali huma parti mid-disposizzjoniiet ta' implimentazzjoni li għandhom jiġu adottati mill-Kunsill Regolatorju,IDDEĊIEDA DAN LI ĠEJ:Artikolu 1L-Istatut tas-Sistema Ewropea ta' Banek Ċentrali u tal-Bank Ċentrali Ewropew huma hawnhekk emendati kif ġej:L-Artikolu 10.2 ta' l-Istatut għandu jkun mibdul b'dan li ġej:"(10.2) Kull membru tal-Kunsill Regolatorju għandu jkollu vot wieħed. Mid-data li fiha n-numru ta' membri tal-Kunsill Regolatorju jeċċedi l-21, kull membru tal-Kunsill Regolatorju għandu jkollu vot wieħed u n-numru ta' gvernaturi bid-dritt tal-vot għandu jkun 15. Dawn id-drittijiet tal-vot ta' l-aħħar għandhom ikunu assenjati u għandhom iduru kif ġej:- mid-data li fiha n-numru ta' gvernaturi jeċċedi l-15, sakemm jilħaq 22, il-gvernaturi għandhom ikunu allokati għal żewġ gruppi, skond l-ikklassifikar tad-daqs ta-sehem ta' l-Istat Membru tal-bank ċentrali nazzjonali fil-prodott gross domestiku komplessiv bi prezzijiet tas-suq u fit-total komplessiv tal-balance sheet ta' l-istituzzjonijiet monetarji finanzjarji ta' l-Istati Membri li adottaw l-euro. L-ishma fil-prodott gross domestiku komplessiv bil-prezzijiet tas-suq u fit-total komplessiv tal-balance sheet ta' l-istituzzjonijiet monetarji finanzjarji għandhom ikunu assenjati l-piżijiet ta' 5/6 u 1/6 rispettivament. L-ewwel grupp għandu jkun kompost minn ħames gvernaturi u t-tieni grupp mill-gvernaturi li jkun fadal. Il-frekwenza tad-drittijiet tal-vot tal-gvernaturi allokati għall-ewwel grupp m'għandux ikun anqas mill-frekwenza tad-drittijiet tal-vot ta' dawk tat-tieni grupp. Bla ħsara għas-sentenza preċedenti, l-ewwel grupp għandu jkun assenjat erba' drittijiet tal-vot u t-tieni grupp ħdax il-dritt tal-vot;- mid-data li fiha n-numru ta' gvernaturi jilħaq 22, il-gvernaturi għandhom ikun allokati lil tlett gruppi skond klassifikazzjoni bbażata fuq il-kriterji t'hawn fuq. L-ewwel grupp għandu jkun kompost minn ħames gvernaturi u għandu jkun assenjat b'erba' drittijiet tal-vot. It-tieni grupp għandu jkun kompost minn nofs in-numru totali ta' gvernaturi, b'kull frazzjoni miżjuda sa' l-eqreb numru sħiħ, u għandu jkun assenjat tmien drittijiet tal-vot. It-tielet grupp għandu jkun kompost mill-bqija tal-gvernaturi u għandu jkun assenjat tlett drittijiet tal-vot;- f'kull grupp, il-gvernaturi għandhom ikollhom id-drittijiet tal-vot tagħhom għal ammonti ta' żmien ugwali;- għall-kalkolazzjoni ta' l-ishma fil-prodott gross domestika komplessiv bil-prezzijiet tas-suq għandu japplika l-Artikolu 29.2. It-total komplessiv tal-balance sheet ta' l-istituzzjonijiet finazjarju monetarji għandu jkun kalkolat skond il-qafas ta' l-istatistika li japplika fil-Komunità Ewropea fil-ħin tal-kalkolazzjoni;- kull meta l-prodott gross domestiku komplessiv bil-prezzijiet tas-suq ikun aġġustat skond l-Artikolu 29.3, jew kull meta n-numru ta' gvernaturi jiżdied, id-daqs u/jew il-kompożizzjoni tal-gruppi għandu jkun aġġustat skond il-prinċipji msemmija hawn fuq;- il-Kunsill Regolatorju, li jaġixxi b'maġġoranza ta' żewġ terzi tal-membri tiegħu, bid-dritt tal-vot jew mingħajr id-dritt tal-vot, għandu jieħu l-passi kollha meħtieġa għall-implimentazzjoni tal-prinċipji msemmija hawn fuq u jista' jiddeċiedi li jipposponi l-bidu tas-sistema ta' rotazzjoni sad-data li fiha n-numru ta' gvernaturi jeċċedi 18.Id-dritt tal-vot għandu jiġi eżerċitat personalment. B'deroga minn din ir-regola, ir-Regoli ta' Proċedura msemmija fl-Artikolu 12.3 jistgħu jistabbilixxu li membri tal-Kunsill Regolatorju jistgħu jitfgħu l-vot tagħhom permezz ta' teleconferencing. Dawn ir-regoli għandu jipprovdu wkoll li membru tal-Kunsill Regolatorju li ma jkunx jista' jattendi l-laqgħat tal-Kunsill Regolatorju għall-perjodu twil jista' jaħtar sostitut bħala membru tal-Kunsill Regolatorju.Id-dispożizzjonijiet tal-paragrafu preċedenti huma mingħajr preġudizzju għad-drittijiet tal-vot tal-membri kollha tal-Kunsill Regolatorju, bid-dritt tal-vot jew mingħajru, skond l-Artikoli 10.3, 10.6 u 41.2.Ħlief kif provdut f'dan l-Istatut, il-Kunsill Regolatorju għandu jaġixxi b'maġġornaza sempliċi tal-membri li għandhom d-dritt tal-vot. F'każ ta' riżultat b'voti ndaqs, il-President għandu jkollu vot deċiżiv.Sabiex il-Kunsill Regolatorju jkun jista' jivvota, irid ikun hemm kworum ta' żewġ terzi tal-membri li għandhom id-dritt tal-vot. Jekk il-kworum ma jintlaħaqx, il-President jista' jsejjaħ laqgħa straordinarja li matulha deċiżjonijiet jittieħdu mingħajr konsiderazzjoni għall-kworum."Artikolu 21. Din id-Deċiżjoni għandha tiġi ratifikata mill-Istati Membri kollha skond l-obbligi kostituzzjonali rispettivi. L-istrumenti tar-ratifikazzjoni għandhom jiġu depożitati mal-Gvern tar-Repubblika Taljana.2. Din id-Deċiżjoni għandha tiġi fis-seħħ fl-ewwel ġurnata tat-tieni xahar wara dak li fih l-istrument tar-ratifikazzjoni jkun depożitat mill-aħħar Stat Membru firmatarju sabiex jaderixxi ma' dik il-formalità.Magħmula fi Brussel, fil-21 ta' Marzu 2003.Għall-Kunsill, li qed jiltaqa' fil-komposizzjonita' Kapijiet ta' l-Istat jew GvernIl-PresidentC. Simitis[1] L-Istatut stabbilit mill-Protokoll anness mat-Trattat li jistabbilixxi l-Komunitajiet Ewropej, kif emendat mit-Trattat ta' Nizza.[2] ĠU C 29, 07.02.03, p. 6.[3] L-Opinjoni mogħtija fit-13 ta' Marzu 2003 (għadha m'hix ippubblikata fil-Ġurnal Uffiċjali).[4] L-Opinjoni mogħtija fil-21 ta' Frar 2003 (għadha m'hix ippubblikata fil-Ġurnal Uffiċjali).--------------------------------------------------